CELEX: 31994D0802
Language: el
Date: 1994-11-23 00:00:00
Title: 94/802/ΕΚ: Απόφαση του Συμβουλίου της 23ης Νοεμβρίου 1994 για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα των τεχνολογικών των πληροφοριών

Avis juridique important

|

31994D0802

94/802/ΕΚ: Απόφαση του Συμβουλίου της 23ης Νοεμβρίου 1994 για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα των τεχνολογικών των πληροφοριών  

Επίσημη Εφημερίδα αριθ. L 334 της 22/12/1994 σ. 0024 - 0046 Φινλανδική ειδική έκδοση: Κεφάλαιο 13 τόμος 29 σ. 0178  Σουηδική ειδική έκδοση: Κεφάλαιο 13 τόμος 29 σ. 0178 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Νοεμβρίου 1994 για τη  θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης,  στον τομέα των τεχνολογικών των πληροφοριών (94/802/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ  ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας και ιδίως το άρθρο 130 Θ παράγραφος 4, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι το Ευρωπαϊκό Κοινοβούλιο και το Συμβούλιο, με την απόφασή τους αριθ. 1110/94/ΕΚ (4), θέσπισαν  το τέταρτο πρόγραμμα-πλαίσιο κοινοτικών ενεργειών έρευνας, τεχνολογικής ανάπτυξης και επίδειξης για  την χρονική περίοδο 1994-1998, στο οποίο καθορίζονται, μεταξύ άλλων, οι δραστηριότητες που πρέπει  να αναληφθούν στον τομέα των τεχνολογιών των πληροφοριών 7 ότι η παρούσα απόφαση λαμβάνει υπόψη την  αιτιολόγηση που εκτίθεται στο προοίμιο της παραπάνω απόφασης 7 ότι το άρθρο 130 Θ παράγραφος 3 προβλέπει ότι το πρόγραμμα-πλαίσιο τίθεται σε εφαρμογή μέσω ειδικών  προγραμμάτων εκπονούμενων στο πλαίσιο καθεμιάς από τις δράσεις που το απαρτίζουν και ότι σε κάθε  ειδικό πρόγραμμα διευκρινίζονται οι λεπτομέρειες της υλοποίησης του, καθορίζεται η διάρκειά του και  προβλέπονται τα σχετικά μέσα που κρίνονται απαραίτητα 7 ότι το ποσό που κρίνεται αναγκαίο για την εκτέλεση του παρόντος προγράμματος ανέρχεται σε 1 911  εκατομμύρια Ecu 7 ότι οι πιστώσεις για κάθε οικονομικό έτος θα καθοριστούν από την αρμόδια για τόν  προϋπολογισμό αρχή, με την επιφύλαξη της διαθεσιμότητας των πόρων στα πλαίσια των δημοσιονομικών  προοπτικών και των όρων που εκτίθενται στο άρθρο 1 παράγραφος 3 της απόφασης αριθ. 1110/94/ΕΚ 7 ότι οι τεχνολογίες των πληροφοριών αποτελούν όλο και περισσότερο τη βάση της ανταγωνιστικότητας  όλων των βιομηχανικών δραστηριοτήτων και υπηρεσιών και ότι, πέραν τούτου, έχουν καταστεί το έρεισμα  ενός όλο και μεγαλύτερου αριθμού κοινωνικών δραστηριοτήτων 7 ότι θα μπορούσαν να συνεισφέρουν στη  βελτίωση της ποιότητας της ζωής και των συνθηκών εργασίας 7 ότι απαιτούν, συνεπώς, σημαντικές  προσπάθειες έρευνας, διάδοσης και αξιοποίησης των αποτελεσμάτων, καθώς και εκπαίδευσης 7 ότι το παρόν πρόγραμμα μπορεί να συμβάλει σημαντικά στην τόνωση της ανάπτυξης, στην ενίσχυση της  ανταγωνιστικότητας και στην αύξηση της απασχόλησης στην Κοινότητα, όπως αναφέρεται στη Λευκή Βίβλο  για την ανάπτυξη, την ανταγωνιστικότητα και την απασχόληση 7 ότι αυτό πρέπει να συνοδεύεται από  νέες μεθόδους οργάνωσης της παραγωγής και της εργασίας, ώστε να διευκολυνθεί η προσέγγιση στις νέες  αυτές τεχνολογίες όσο το δυνατόν μεγαλύτερου αριθμού ατόμων 7 ότι το Ευρωπαϊκό Συμβούλιο των Βρυξελλών στις 10 και 11 Δεκεμβρίου 1993 αποφάσισε, στηριζόμενο στη  Λευκή Βίβλο για την ανάπτυξη, την ανταγωνιστικότητα και την απασχόληση 7 να θέσει σε εφαρμογή ένα  σχέδιο δράσης για την ανάπτυξη, στο επίπεδο της Ένωσης και των κρατών μελών, των υποδομών της  πληροφόρησης 7 ότι η έρευνα στον τομέα των τεχνολογιών των πληροφοριών παρέχει την κύρια  τεχνολογική βάση για την ανάπτυξη των εν λόγω νέων υποδομών των πληροφοριών 7 ότι προέχει να συμμετέχουν οι χρήστες, κατά το μέτρο του δυνατού, στις διάφορες φάσεις των σχεδίων  ΕΤΑ προκειμένου να ληφθούν υπόψη οι ανάγκες τους και να εκπαιδευθούν στη χρήση των αποτελεσμάτων  των σχεδίων αυτών 7 ότι οι τεχνολογίες των λογισμικών, οι τεχνολογίες των κατασκευαστικών στοιχείων και υποσυστημάτων,  των συστημάτων πολυμέσων των ανοικτών μικροεπεξεργαστών, ο λογισμός και τα δίκτυα υψηλής επίδοσης,  οι τεχνολογίες που αφορούν τις διαδικασίες των επιχειρήσεων, η ολοκλήρωση στη παραγωγή και η  αντίστοιχη μακροπρόθεσμη έρευνα θεωρούνται ως προτεραιότητες στην απόφαση αριθ. 1110/94/ΕΚ 7 ότι το περιεχόμενο του τετάρτου προγράμματος-πλαισίου κοινοτικών ενεργειών ETA καθορίστηκε με βάση  την αρχή της επικουρικότητας 7 ότι στο παρόν ειδικό πρόγραμμα προσδιορίζεται το περιεχόμενο των  δραστηριοτήτων που πρέπει να αναληφθούν σύμφωνα με την αρχή αυτή στον τομέα των τεχνολογιών των  πληροφοριών 7 ότι η απόφαση αριθ. 1110/94/ΕΚ προβλέπει ότι η κοινοτική δράση δικαιολογείται εφόσον, μεταξύ αλλων,  η έρευνα συμβάλλει στην ενίσχυση της οικονομικής και κοινωνικής συνοχής της Κοινότητας, καθώς και  στην προώθηση της αρμονικής ανάπτυξης στο σύνολό της, χωρίς να θίγεται ο στόχος της επιστημονικής  και τεχνικής ποιότητας 7 ότι το παρόν πρόγραμμα θεωρείται ότι συντελεί στην επίτευξη αυτών των  σκοπών 7 ότι η Κοινότητα θα πρέπει να υποστηρίζει μόνον δράσεις ETA υψηλής ποιότητας 7 ότι, για το παρόν ειδικό πρόγραμμα, ισχύουν οι κανόνες συμμετοχής των επιχειρήσεων, ερευνητικών  κέντρων (συμπεριλαμβανομένου του ΚΚΕρ) και πανεπιστημίων, καθώς και οι κανόνες για τη διάδοση των  αποτελεσμάτων της έρευνας, οι οποίοι καθορίζονται με τα μέτρα που προβλέπονται στο άρθρο 130 Ι της  συνθήκης 7 ότι θα πρέπει να προβλεφθούν μέτρα για την ενθάρρυνση της συμμετοχής των ΜΜΕ στο παρόν πρόγραμμα,  κυρίως με μέτρα για την τεχνολογική τόνωση 7 ότι οι προσπάθειες της Επιτροπής προκειμένου να απλουστευθούν και να επιταχυνθούν οι διαδικασίες  υποβολής υποψηφιοτήτων και επιλογής και προκειμένου να καταστούν περισσότερο διαφανείς, πρέπει να  συνεχιστούν με στόχο τη διευκόλυνση της εφαρμογής του προγράμματος και των ενεργειών που πρέπει να  αναλάβουν οι επιχειρήσεις, κυρίως οι ΜΜΕ, τα ερευνητικά κέντρα και τα πανεπιστήμια για να  συμμετάσχουν στην κοινοτική δράση ETA 7 ότι το παρόν πρόγραμμα θα συμβάλει στην ενίσχυση της συνέργειας τόσο μεταξύ των δραστηριοτήτων ETA  που αναπτύσσουν στον τομέα των βιομηχανικών τεχνολογιών των πληροφοριών, τα ερευνητικά κέντρα, τα  πανεπιστήμια και οι επιχειρήσεις, ιδίως οι μικρομεσαίες, των κρατών μελών, όσο και μεταξύ αυτών και  των αντίστοιχων κοινοτικών δραστηριοτήτων ETA 7 ότι, ενόψει της αυξανόμενης σύγκλισης μεταξύ των τεχνολογιών πληροφοριών, των τεχνολογιών  επικοινωνιών και της τηλεματικής, το πρόγραμμα θα πρέπει να υλοποιηθεί σε στενό συντονισμό με  ερευνητικά προγράμματα στον τομέα των προηγμένων τεχνολογιών επικοινωνιών και των εφαρμογών  τηλεματικής κοινού ενδιαφέροντος, ώστε να ενισχυθούν τα συνεργειακά τους αποτελέσματα 7 ότι, για την εφαρμογή του παρόντος προγράμματος, είναι δυνατό να αποδειχθούν σκόπιμες και  δραστηριότητες διεθνούς συνεργασίας με διεθνείς οργανισμούς και τρίτες χώρες 7 ότι το παρόν πρόγραμμα πρέπει να περιλαμβάνει επίσης δραστηριότητες για τη διάδοση και εκμετάλλευση  των αποτελεσμάτων της ETA, ιδίως προς τις μικρομεσαίες επιχειρήσεις και προπάντων προς εκείνες που  βρίσκονται σε κράτη μέλη ή περιοχές με τη χαμηλότερη συμμετοχή στο πρόγραμμα, καθώς και  δραστηριότητες για την τόνωση της κινητικότητας και την κατάρτιση ερευνητών, στα πλαίσια του  παρόντος προγράμματος στο βαθμό που απαιτείται για τη σωστή εκτέλεσή του 7 ότι πρέπει να γίνει ανάλυση των ενδεχόμενων κοινωνικο-οικονομικών επιπτώσεων και των τεχνολογικών  κινδύνων που συνδέονται με το πρόγραμμα 7 ότι υπάρχει επίσης ανάγκη να πραγματοποιηθεί έρευνα σε συσχετισμό με το στοχοθετημένο πρόγραμμα  κοινωνικής και οικονομικής έρευνας, πρωτίστως δε έρευνα των κοινωνικών επιπτώσεων των τεχνολογιών  των πληροφοριών (ιδίως στον περιφερειακό σχεδιασμό και την οργάνωση της παραγωγής και της  εργασίας), αφετέρου δε της σχέσης του ευρωπαίου πολίτη με τις υποδομές πληροφοριών 7 ότι πρέπει να παρακολουθείται διαρκώς και συστηματικά η πρόοδος του παρόντος προγράμματος για να  είναι δυνατή η προσαρμογή του, κατά περίπτωση, στις επιστημονικές και τεχνολογικές εξελίξεις στο  συγκεκριμένο τομέα 7 ότι πρέπει να διενεργηθεί σε εύθετο χρόνο ανεξάρτητη αξιολόγηση της προόδου  του προγράμματος, με σκοπό να συγκεντρωθούν όλα τα στοιχεία εκτίμησης που θα είναι απαραίτητα για  τον καθορισμό των στόχων του πέμπτου προγράμματος-πλαισίου ETA 7 ότι, όταν περατωθεί το πρόγραμμα  αυτό, πρέπει να διενεργηθεί η τελική αξιολόγηση των αποτελεσμάτων του σε σχέση με τους στόχους που  καθορίζονται στην παρούσα απόφαση 7 ότι το ΚΚΕρ δύναται να συμμετάσχει στις έμμεσες ενέργειες που καλύπτονται από το παρόν πρόγραμμα 7 ότι ζητήθηκε σχετικά η γνώμη της επιτροπής επιστημονικής και τεχνικής έρευνας (CREST), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Θεσπίζεται ειδικό πρόγραμμα έρευνας και τεχνολογικής ανάπτυξης,  περιλαμβανομένης και της επίδειξης, στον τομέα των τεχνολογιών των πληροφοριών για τη χρονική  περίοδο από τις 23 Νοεμβρίου 1994 έως τις 31 Δεκεμβρίου 1998, το οποίο ορίζεται στο παράρτημα I. Άρθρο 2 1.  Το ποσό που κρίνεται αναγκαίο για την εκτέλεση του προγράμματος ανέρχεται σε 1 911  εκατομμύρια Ecu, συμπεριλαμβανομένου ποσοστού 6,9 % κατά μέγιστον για τις δαπάνες προσωπικού και  διοικητικής λειτουργίας. 2.  Στο παράρτημα II παρατίθεται ενδεικτική κατανομή του ποσού αυτού. 3.  Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον  προϋπολογισμό, αρχή, ανάλογα με τις διαθέσιμες εντός των δημοσιονομικών προοπτικών πιστώσεις και  σύμφωνα με τους όρους που προβλέπει το άρθρο 1 παράγραφος 3 της απόφασης αριθ. 1110/94/ΕΚ,  τηρουμένων των αρχών της χρηστής διαχείρισης, περί των οποίων το άρθρο 2 του δημοσιονομικού  κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων. Άρθρο 3 1.  Οι γενικοί κανόνες για την οικονομική συμβολή της Κοινότητας περιέχονται στο  παράρτημα IV της απόφασης αριθ. 1110/94/ΕΚ. 2.  Οι κανόνες συμμετοχής των επιχειρήσεων, κέντρων ερευνών και πανεπιστημίων και για τη διάδοση  των αποτελεσμάτων καθορίζονται στα μέτρα που προβλέπει το άρθρο 130 Ι της συνθήκης. 3.  Στο παράρτημα III καθορίζονται οι ειδικοί κανόνες εφαρμογής του προγράμματος, οι οποίοι  συμπληρώνουν εκείνους που αναφέρονται στις παραγράφους 1 και 2. Άρθρο 4 1.  Προκειμένου να συμβάλει στην εξασφάλιση, μεταξύ άλλων, της αποδοτικής από άποψη  κόστους εφαρμογής του παρόντος προγράμματος, η Επιτροπή, επικουρούμενη καταλλήλως από ανεξάρτητους  εξωτερικούς εμπειρογνώμονες, παρακολουθεί διαρκώς και συστηματικά την πρόοδο στα πλαίσια του  προγράμματος σε σχέση με τους στόχους που αναφέρονται στο παράρτημα I, όπως διευρύνθηκαν στο  πρόγραμμα εργασιών. Εξετάζει ιδιαίτερα κατά πόσον οι στόχοι, οι προτεραιότητες και οι  χρηματοδοτικοί πόροι εξακολουθούν να παρακολουθούν τη μεταβαλλόμενη κατάσταση. Με βάση τα  αποτελέσματα αυτής της παρακολούθησης, υποβάλλει, εφόσον χρειάζεται, προτάσεις για την προσαρμογή ή  τη συμπλήρωση του παρόντος προγράμματος. 2.  Προκειμένου να συμβάλει στην αξιολόγηση των κοινοτικών δραστηριοτήτων, όπως απαιτείται από το  άρθρο 4 παράγραφος 2 της απόφασης αριθ. 1110/94/ΕΚ και σύμφωνα με το χρονοδιάγραμμα που προβλέπεται  στην εν λόγω παράγραφο, η Επιτροπή αναθέτει σε ανεξάρτητους εμπειρογνώμονες την εξωτερική  αξιολόγηση των δραστηριοτήτγων των τομέων που καλύπτονται από το παρόν πρόγραμμα, καθώς και της  διαχειρισής τους, κατά την πενταετία που προηγείται τις αξιολόγησης αυτής. 3.  Κατά τη λήξη του παρόντος προγράμματος, η Επιτροπή μεριμνά για τη διενέργεια ανεξάρτητης  τελικής αξιολόγησης των επιτευχθέντων αποτελεσμάτων με τους στόχους που καθορίζονται στο παράρτημα  ΙΙΙ της απόφασης αριθ.1110/94/ΕΚ και στο παράρτημα Ι της παρούσας απόφασης. Η έκθεση τελικής  αξιολόγησης διαβιβάζεται στο Ευρωπαϊκό Κοινοβούλιο, το Συμβούλιο και την Οικονομική και Κοινωνική  Επιτροπή. Άρθρο 5 1.  Η Επιτροπή καταρτίζει πρόγραμμα εργασιών σύφωνα με τους στόχους που εκτίθενται στο  παράρτημα I και την ενδεικτική χρηματοδοτική κατανομή που εκτίθεται στο παράρτημα II και το  αναπροσαρμόζει κατά περίπτωση. Στο εν λόγω πρόγραμμα καθορίζονται λεπτομερώς: - οι επιστημονικοί και τεχνολογικοί στόχοι και τα ερευνητικά καθήκοντα, - το χρονοδιάγραμμα εφαρμογής, συμπεριλαμβανομένων των ημερομηνιών για προκηρύξεις για την υποβολή  προτάσεων, - οι προτεινόμενες χρηματοδοτικές και διαχειριστικές ρυθμίσεις, συμπεριλαμβανομένων των  συγκεκριμένων λεπτομερειών για την εφαρμογή μέτρων τόνωσης της τεχνολογίας για τις ΜΜΕ, καθώς και  των γενικών γραμμών άλλων μέτρων, συμπεριλαμβανομένων των προπαρασκευαστικών, των συνοδευτικών  μέτρων και των μέτρων στήριξης, - ρυθμίσεις για το συντονισμό με άλλες δραστηριότητες ETA στον οικείο τομέα, ιδίως στα πλαίσια  άλλων ειδικών προγραμμάτων, και, κατά περίπτωση, για την εξασφάλιση της καλύτερης αλληλεπίδρασης με  τις δραστηριότητες που διεξάγονται σε άλλα πλαίσια, όπως τα EUREKA και COST, - ρυθμίσεις για τη διάδοση, την προστασία και την εκμετάλλευση των αποτελεσμάτων των δραστηριοτήτων  ETA που διεξάγονται στα πλαίσια του προγράμματος. 2.  Η Επιτροπή δημοσιεύει προκηρύξεις για την υποβολή προτάσεων σχεδίων με βάση το πρόγραμμα  εργασιών. Άρθρο 6 1.  Υπεύθυνη για την εκτέλεση του προγράμματος είναι η Επιτροπή. 2.  Στις περιπτώσεις που προβλέπονται στο άρθρο 7 παράγραφος 1, η Επιτροπή επικουρείται από  επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος  της Επιτροπής. 3.  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να  ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να  ορίσει ο πρόεδρος, ανάλογα με τον επείγοντα χαρακτήρα του θέματος. Αποφασίζει με την πλειοψηφία που  προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να  λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των  αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν  λαμβάνει μέρος στην ψηφοφορία. 4.  Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής. 5.  Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η  Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να  ληφθούν. Το Συμβούλιο αποφασίζει με ειδική πλειοψηφία. 6.  Εάν το Συμβούλιο δεν αποφασίσει εντός προθεσμίας τριών μηνών από την ημερομηνία υποβολής της  πρότασης, τα προτεινόμενα μέτρα θεσπίζονται από την Επιτροπή. Άρθρο 7 1.  Η διαδικασία που προβλέπεται στο άρθρο 6 παράγραφοι 2 έως 6 εφαρμόζεται στις  ακόλουθες περιπτώσεις: - για την προετοιμασία και την αναπροσαρμογή του προγράμματος εργασιών που αναφέρεται στο άρθρο 5  παράγραφος 1, - για το περιεχόμενο των προκηρύξεων για υποβολή προτάσεων, - για την αξιολόγηση των δραστηριοτήτων ETA που προτείνονται για κοινοτική χρηματοδότηση, καθώς και  του ποσού της κοινοτικής συνδρομής που κρίνεται αναγκαίο για κάθε δραστηριότητα, όταν τούτο  ανέρχεται σε 2 εκατομμύρια Ecu τουλάχιστον, - για τυχόν προσαρμογές της ενδεικτικής κατανομής του ποσού, όπως περιέχεται στο παράρτημα II, - για συγκεκριμένες λεπτομέρειες της χρηματοδοτικής συμμετοχής της Κοινότητας στις διάφορες  προβλεπόμενες δραστηριότητες, - για τα μέτρα και την εντολή για την αξιολόγηση του προγράμματος, - για τυχόν παρέκκλιση από τους κανόνες του παραρτήματος III, - για τη συμμετοχή, σε οποιοδήποτε πρόγραμμα, νομικών οντοτήτων από τρίτες χώρες και διεθνείς  οργανισμούς. 2.  Όταν, σύμφωνα με την τρίτη περίπτωση της παραγράφου 1, το ποσό της κοινοτικής συνδρομής είναι  μικρότερο από 2 εκατομμύρια Ecu, η Επιτροπη ενημερώνει την επιτροπή για τα σχέδια και για το  αποτέλεσμα της αξιολόγησής τους. 3.  Η Επιτροπή ενημερώνει τακτικά την επιτροπή σχετικά με την εφαρμογή του προγράμματος στο σύνολό  του. Άρθρο 8 Στο παρόν πρόγραμμα μπορούν να συμμετέχουν, σε επιμέρους σχέδια και χωρίς οικονομική  υποστήριξη από την Κοινότητα, νομικές οντότητες εγκατεστημένες σε τρίτες χώρες, εφόσον η συμμετοχή  αυτή συμβάλλει ουσιαστικά στην εφαρμογή του προγράμματος και λαμβανομένης υπόψη της αρχής του  αμοιβαίου οφέλους. Άρθρο 9 Η παρούσα απόφαση απευθύνεται στα κράτη μέλη. Βρυξέλλες, 23 Νοεμβρίου 1994. Για το Συμβούλιο Ο Πρόεδρος J. BORCHERT (1) ΕΕ αριθ. C 228 της 17. 8. 1994, σ. 34, και ΕΕ αριθ. C 262 της 20. 9. 1994,  σ. 6. (2) Γνώμη που διατυπώθηκε στις 5 Μαΐου 1994 (ΕΕ αριθ. C 205 της 25. 7. 1994). (3) Γνώμη που διατυπώθηκε στις 14 και 15 Σεπτεμβρίου 1994 (δεν έχει ακόμα δημοσιευθεί στην Επίσημη  Εφημερίδα). (4) ΕΕ αριθ. L 126 της 18. 5. 1994, σ. 1.  ΠΑΡΑΡΤΗΜΑ I ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΕΡΙΕΧΟΜΕΝΟ Το παρόν ειδικό  πρόγραμμα αντικατοπτρίζει απόλυτα τις κατευθύνσεις του τετάρτου προγράμματος-πλαισίου, εφαρμόζοντας  τα κριτήρια επιλογής και διασαφηνίζοντας τους επιστημονικούς και τεχνολογικούς στόχους του. Το τμήμα 1.Γ του παραρτήματος III, πρώτη δραστηριότητα του τέταρτου προγράμματος-πλαισίου, αποτελεί  αναπόσπαστο μέρος του παρόντος προγράμματος. Εισαγωγή Η νέα εστία της ETA στο ειδικό πρόγραμμα για τις τεχνολογίες των πληροφοριών είναι η  νεοεμφανιζόμενη πληροφοριακή υποδομή, η οποία θα εξασφαλίσει τη βάση της κοινωνίας των πληροφοριών  του μέλλοντος. Οι προτεινόμενοι τομείς ETA είναι οι πλέον ζωτικοί για την ανάπτυξη της υποδομής,  λαμβάνοντας υπόψη την ανάγκη επιλεκτικότητας και επικέντρωσης των προσπαθειών και με στόχο τη  βελτίωσης της ανταγωνιστικότητας της βιομηχανίας και της κατάστασης της απασχόλησης στην Ευρωπαϊκή  Ένωση, καθώς και την αναβάθμιση της ποιότητας ζωής των πολιτών, ιδίως με τη διευκόλυνση της  πρόβασής τους στην πληροφοριακή υποδομή. ΓΕΝΙΚΟ ΠΛΑΙΣΙΟ Από την εμφάνιση της ψηφιακής εκτέλεσης υπολογισμών κατά τα τέλη της δεκαετίας του '40, η χρήση των  τεχνολογιών της πληροφορίας επεκτείνεται συνεχώς μέσα στην οικονομική και κοινωνική ζωή. Κατά τις  τρεις πρώτες δεκαετίες επρόκειτο σε μεγάλο βαθμό για μεμονωμένους υπολογιστές με περιορισμένη  τοπική δικτύωση, εγκατεστημένους σε εταιρείες και δημόσιες υπηρεσίες για την εκτέλεση ειδικών  καθηκόντων. Επρόκειτο για μικρές νησίδες τεχνολογίας πληροφοριών, δύσχρηστες και δαπανηρές στη  λειτουργία τους. Με την εμφάνιση, κατά τα τελευταία δέκα έτη, του προσωπικού υπολογιστή, των  ψηφιακών επικοινωνιακών δικτύων, των διεθνών προτύπων και των ανοικτών συστημάτων, στο σύνολό τους  ωθούμενα από τον ενίοτε καταπληκτικό ρυθμό της τεχνολογικής προόδου, οι νησίδες έχουν μεγαλώσει και  έχουν αρχίσει να συνενώνονται. Οι τεχνολογίες της πληροφορίας υποστηρίζουν σήμερα σε αυξανόμενο βαθμό όλες τις βιομηχανίες  παραγωγής και υπηρεσιών, και αποτελούν επίσης το φορέα όλο και περισσότερων κοινωνικών υπηρεσιών,  όπως υγεία, παιδεία, μεταφορές, αναψυχή και πολιτιστικές δρασητριότητες. Πλέον των επαγγελματικών  σταθμών εργασίας, των εξυπηρετητών και των μεγάλων υπολογιστών, υπολογίζεται ότι υπάρχουν σήμερα  στον κόσμο 140 εκατομμύρια προσωπικοί υπολογιστές. Όμως, περίπου τρεις φορές περισσότεροι είναι οι  ενσωματωμένοι υπολογιστές που προσφέρουν συγκριτικό πλεονέκτημα έναντι συμβατικών προϊόντων όπως  τηλέφωνα, τηλεοράσεις, παιχνίδια, φωτογραφικές μηχανές, οχήματα και πλυντήρια, καθώς επίσης και  στον εξοπλισμό υψηλής τεχνολογίας και στις επιχειρησιακές διεργασίες. Βρισκόμαστε στην αρχή της μετάβασης σε νέα πληροφοριακή υποδομή της κοινωνίας και βιομηχανίας, σε  μια στιγμή που σημαδεύει την προώθηση ενός ποιοτικού μετασχηματισμού στην επίπτωση των τεχνολογιών  πληροφοριών έπειτα από 40 χρόνια ποσοτικής ανάπτυξης. Η υποδομή πληροφοριών είναι η δέσμη υπηρεσιών  και τεχνολογιών που παρέχουν εύκολη πρόσβαση σε αξιοποιήσιμες πληροφορίες για κάθε πολίτη ή  επιχείρηση, οποτεδήποτε, οπουδήποτε. Για τον πολίτη πρόκειται για το «παγκόσμιο χωριό» που τόσο  καιρό περίμενε, για την επιχείρηση είναι ο «παγκόσμιος χώρος εργασίας». Η υποδομή συνενώνει την  επεξεργασία πληροφοριών, την αποθήκευση και την ανάκτησή τους, τη μετάδοση καθώς και αυτό καθαυτό  το περιεχόμενο των πληροφοριών. Η πλέον καίρια πτυχή της υποδομής πρόκειται να είναι η δυνατότητα  χρησιμοποίησης και διαχείρισης των πληροφοριών: οι τεχνολογίες της πληροφορίας (ΤΠ) έχουν επιτρέψει  την παραγωγή και διάθεση πολύ μεγάλου ποσού πληροφοριών 7 η επόμενη πρόκληση είναι να παράσχουν τη  δυνατότητα κατανόησής τους. Διακυβεύονται, εξάλλου, και διάφορα κοινωνικά ζητήματα. Το θέμα της  απόκτησης αυτών των νέων τεχνολογιών των πληροφοριών από τον ευρωπαίο πολίτη αρχίζει να αποτέλει  μείζονα πολιτική πρόκληση. Επομένως, στο μέλλον, πρέπει να αποδοθεί ιδιαίτερη προσοχή στη σχέση  μεταξύ του πολίτη-χρήστη και της νέας κοινωνίας των πληροφοριών. Τρεις πτυχές είναι ιδιαίτερα  σημαντικές. Στην αυριανή, όλο και πιο πολύπλοκη, κοινωνία, το άτομο θα έχει μεγαλύτερη ανάγκη  πληροφοριών και διαλογικών υπηρεσιών που θα του παρέχουν πρόσβαση στις πληροφορίες. Η «παγκόσμια»  πρόσβαση σ' αυτόν το χώρο της πληροφόρησης πρέπει να αποτελέσει πολιτική προτεραιότητα 7 χωρίς  αυτήν, ενδέχεται να ενταθούν οι διαφορές μεταξύ κοινωνικών τάξεων, σε εθνικό επίπεδο, και μεταξύ  χωρών και περιοχών. Έπειτα, πρέπει να ληφθούν υπόψη οι ευρείες δυνατότητες δημιουργικότητας και  εμπλουτισμού της κοινωνικής ζωής, πέραν των απλώς λειτουργικών και επαγγελματικών πτυχών, τις  οποίες συνεπάγεται η αμφίδρομη σχέση μεταξύ του πολίτη και της κοινωνίας των πληροφοριών. Τέλος, η  πληροφοριακή υποδομή θα διαδραματίσει όλο και σημαντικότερο ρόλο στην εφαρμογή των διαφόρων  πολιτικών όσον αφορά τις ανάγκες του ευρωπαίου πολίτη. Η αμφίδρομη σχέση μεταξύ ατόμων και διαφόρων  μορφών πληροφόρησης και επικοινωνίας θα αποκτήσει καθοριστικό ρόλο σε θέματα κοινού ενδιαφέροντος,  όπως η εκπαίδευση και η επιμόρφωση, η ατομική ελευθερία κίνησης και η γήρανση της κοινωνίας. Το νέο αυτό στάδιο στην ανάπτυξη της κοινωνίας της πληροφορίας παρουσιάζει σε ορισμένες πτυχές του  ομοιότητες με τη μετάβαση, στη δεκαετία του 1930, σε ένα νέο βιομηχανικοοικονομικό σύστημα που  βασιζόταν σε φθηνό πετρέλαιο και μαζική παραγωγή, και προηγουμένως, κατά τη δεκαετία του 1880, από  τη βιοτεχνία στο φθηνό σίδηρο και την παραγωγή σε μεγάλες ποσότητες. Όπως και στις δύο προηγούμενες  περιπτώσεις, η μετάβαση συνοδεύεται από οικονομική ύφεση, ανεργία και σημαντική αναδιάρθρωση στη  βιομηχανία. Οι ίδιες οι επιχειρήσεις του τομέα των τεχνολογιών της πληροφορίας αντιμετωπίζουν συμπιεσμένα  περιθώρια και φθίνοντα κέρδη ταυτόχρονα με τη συνεχή επέκταση της εφαρμογής των τεχνολογιών των  πληροφοριών. Τα σύνορα διαβρώνονται μεταξύ προμηθευτών και χρηστών, μεταξύ επαγγελματικών αγορών  και καταναλωτικών αγορών, και μεταξύ των βιομηχανιών ΤΠ και των λοιπών βιομηχανικών κλάδων.  Παρατηρούμε την άνδρωση της νέας «ψηφιακής βιομηχανίας». Η επιστροφή σε ισχυρή οικονομία και πληρέστερη απασχόληση, όχι μόνο στον κλάδο της τεχνολογίας  πληροφοριών αλλά σε όλους τους βιομηχανικούς κλάδους, θα επηρεαστεί σε μεγάλο βαθμό από την  ταχύτητα και την επιτυχία με τις οποίες θα ολοκληρωθεί ο διαρθρωτικός μετασχηματισμός και θα  εγκατασταθεί η νέα πληροφοριακή υποδομή. Η ανάπτυξη νέων υπηρεσιών και νέων θέσεων εργασίας θα  επηρεασθεί σε μεγάλο βαθμό από την ταχεία δραστηριοποίηση για την εγκατάσταση της νέας  πληροφοριακής υποδομής και από το ρυθμό των διαρθρωτικών αλλαγών στο πλαίσιο της οικονομίας, ιδίως  όσον αφορά την αναδιοργάνωση των μεθόδων παραγωγής και του χρόνου εργασίας. Ωστόσο, η δημιουργία νέων δραστηριοτήτων θα εξαρτηθεί επίσης από την ευκολία με την οποία ο  μεγαλύτερος δυνατός αριθμός χρήστων μπορεί να αποκτήσει πρόσβαση στη νέα πληροφοριακή υποδομή. Πίσω από την ανάπτυξη των τεχνολογιών της πληροφορίας και της μελλοντικής πληροφοριακής υποδομής  βρίσκεται μία σημαντική ερευνητική και αναπτυξιακή προσπάθεια. Καθώς επιταχύνεται ο ρυθμός της  τεχνολογικής ανάπτυξης και αυξάνονται οι ανταγωνιστικές πιέσεις, καθώς αυξάνονται η συνθετότητα και  οι δαπάνες ETA, πρέπει οι επιχειρήσεις και τα ιδρύματα να διευρύνουν τον ορίζοντά τους ώστε να  εντοπίσουν την εμπειρογνωμοσύνη και τη κρίσιμη μάζα που χρειάζονται. Το κοινοτικό πρόγραμμα για ETA  στις ΤΠ, το πρόγραμμα Esprit, συνέβαλε από το 1984 στη διατύπωση των αναγκών αυτών σε ευρωπαϊκό  επίπεδο. Μέσα στο τέταρτο πρόγραμμα-πλαίσιο, το πρόγραμμα ΤΠ προτείνει νέες προσεγγίσεις και  προσανατολισμούς, με σκοπό να ανταποκριθεί στις νέες απαιτήσεις της τρέχουσας δεκαετίας,  στηριζόμενο στα προηγούμενα επιτεύγματα του Esprit. Το πρόγραμμα ακολούθησε, κατά τη δεκαετία του 1980, πολιτική τεχνολογικής ώθησης που στόχευε την  αναπτυσσόμενη βιομηχανία ΤΠ. Στη δεκαετία του 1990, με τη νέα εστίαση στην ανάπτυξης της  πληροφοριακής υποδομής και την έμφαση που δίδεται στην πρόσβαση και την ευχρηστία, το πρόγραμμα  καθοδηγείται σε μεγάλο βαθμό από τις ανάγκες των χρήστων και της αγοράς. Ο γενικός στόχος είναι να  συμβάλει στην υγιή ανάπτυξη της πληροφοριακής υποδομής, ώστε να βελτιώσει την ανταγωνιστικότητα  όλων των βιομηχανικών κλάδων στην Ευρώπη και να συμβάλει στη βελτίωση της ποιότητας ζωής όλων των  πολιτών, ιδίως με τη διευκόλυνση της απόκτησης και της χρήσης ΤΠ από το μεγαλύτερο δυνατό αριθμό  ατόμων και με την προώθηση της ευρύτερης δυνατής πρόσβασης στην πληροφοριακή υποδομή. Το πρόγραμμα ΤΠ πρέπει να είναι εστιασμένο και επιλεκτικό, ώστε να δασφαλίσει την αποδοτική χρήση  των πόρων και να αποφύγει τη διασπορά προσπαθειών. Η εστίαση δεν απορρέει μόνον από προσεκτική  επιλογή του τεχνικού περιεχομένου, αλλά επίσης και από τον τρόπο με τον οποίο διεξάγεται η ETA. Ως  προς το περιεχόμενό τους, οι επιλεγόμενες περιοχές ETA πρέπει να είναι αυτές που θα δώσουν τη  μεγαλύτερη ώθηση στην οικοδόμηση της πληροφοριακής υποδομής, αυτές που θα δώσουν έμφαση στην  πρόσβαση, την εύκολη χρήση και τη βέλτιστη πρακτική, καθώς και αυτές που θα ευνοήσουν τη δεσπόζουσα  θέση της Ευρώπης στις τεχνολογίες γενικής χρήσεως. Ταυτόχρονα, πρέπει το πρόγραμμα να αποτελέσει το  ορθό κίνητρο για τις ευρωπαϊκές βιομηχανίες ΤΠ. Οι νέες τεχνολογίες, διεργασίες και τεχνικές που θα αναπτυχθούν εντός του προτεινόμενου  προγράμματος ΤΠ θα επιλεγούν βάσει του δυναμικού τους για συμβολή στην ανταγωνιστικότητα μέσω της  βοήθειας που θα παράσχουν στη αύξηση της ανταγωνιστικότητας της ευρωπαϊκής βιομηχανίας. Επιδρούν  έμμεσα στην παραγωγικότητα μέσω της ικανότητάς τους για βελτίωση του εργασιακού περιβάλλοντος,  διαμορφώνοντας έτσι αποτελεσματικότερο εργασιακό δυναμικό. Προσφέρουν τη βάση για τη μετάβαση σε  νέες επιχειρηματικές διεργασίες και νέους τρόπους βιομηχανικής λειτουργίας -μετάβαση που πρέπει να  δαμάσουν οι ευρωπαϊκές επιχειρήσεις ώστε να παραμείνουν ανταγωνιστικές σε παγκόσμια κλίμακα. Οι  τεχνολογίες και διεργασίες συνιστούν ουσιαστικό στοιχείο για τη δημιουργία της οικονομίας με υψηλή  προστιθέμενη αξία. Η τόνωση της μεταφοράς τεχνολογίας και η κατάρτιση των μηχανικών συμβάλλει,  επιπλέον, στη δημιουργία των απαιτούμενων, για τη νεοεμφανιζόμενη κοινωνία των πληροφοριών,  δεξιοτήτων και ανθρωπινων πόρων και προετοιμάζει το ευρωπαϊκό εργασιακό δυναμικό για τα αυριανά  καθήκοντα. Σε συνεργασία με το πρόγραμμα στοχοθετημένης κοινωνικοοικονομικής έρευνας, θα διεξαχθεί  πολυκλαδική έρευνα όχι μόνο οτον τομέα της πολύπλοκης αμφίδρομης σχέσης μεταξύ του πολίτη-χρήστη  και του εμφανιζόμενου «πληροφοριακού χώρου», αλλά και στο θέμα του αντίκτυπου των νέων τεχνολογιών  των πληροφοριών στην οργάνωση της παραγωγής και της εργασίας. Οι δραστηριότητες που αφορούν την ανάλυση της τεχνολογικής και της βιομηχανικής εξέλιξης, καθώς και  της κοινωνικοοικονομικής επίπτωσης της ETA στον τομέα των ΤΠ, πρόκειται να ενισχυθούν. Οι  δραστηριότητες αυτές θα παράσχουν το γενικό πλαίσιο κατανόησης που θα καταστήσει δυνατή την  καλύτερη διάρθρωση της σχέσης μεταξύ πολιτικής ETA, αφενός, και βιομηχανικών στόχων και  στρατηγικής, αφετέρου. Το πρόγραμμα πρέπει να παρουσιάζει δυνατότητα ανταπόκρισης, ώστε να μπορεί να συμβαδίζει με τις  ταχέως εξελισσόμενες ανάγκες των χρήστων, καθώς και με τον επιταχυνόμενο ρυθμό της τεχνολογικής  ανάπτυξης. Η λεπτομερής πρόβλεψη του συνόλου των αναγκών ETA για τα επόμενα έτη είναι δύσκολη και,  επομένως, πρέπει να υπάρχει η ευελίξια για ρύθμιση και προσαρμογή τους. Για τη μέγιστη αξιοποίηση των δραστηριοτήτων ETA που διαθέτει, προτείνεται κατά περίπτωση στο  πρόγραμμα η επιδίωξη συντονισμού με το πρόγραμμα Eureka, προσφέροντας πεδίο δράσης για τη μεταφορά  των αποτελεσμάτων στην αγορά, καθώς και με συναφείς πρωτοβουλίες σε κράτη μέλη. ΟΡΓΑΝΩΤΙΚΗ ΠΡΟΣΕΓΓΙΣΗ Για να ανταποκριθεί στις μεταβαλλόμενες αυτές απαιτήσεις, το πρόγραμμα ΤΠ προτείνει νέους  προσανατολισμούς, τόσο ως προς το τεχνικό περιεχόμενο, όσο και κατά την υλοποίηση. Ως προς την  τελευταία, το πρόγραμμα προτείνει να δοθεί μεγαλύτερη έμφαση σε δίκτυα αριστείας, και να  χρησιμοποιηθούν συνεργασίες προμηθευτών-χρήστων καθώς και απλοποιημένες διαδικασίες διαχείρισης. Το  πρόγραμμα θα εισαγάγει αριθμό εστιασμένων δεσμών, έναν νέο τρόπο οργάνωσης της ETA, που βασίζεται  στην εμπειρία της πρωτοβουλίας ανοικτών συστημάτων μικροεπεξεργαστών (OMI). Σε όλες τις  δραστηριότητες ETA αναμένεται ισχυρή δέσμευση εκ μέρους της βιομηχανίας για την εκμετάλλευση των  αποτελεσμάτων της συνεργασίας. Από την άλλη πλευρά, για να υπάρξει μεγαλύτερη επιλεκτικότητα, η  Επιτροπή πρέπει να παράσχει τουλάχιστον ένα βραχυπρόθεσμο και μεσοπρόθεσμο σχέδιο εφαρμογής. Ορισμένα δίκτυα αριστείας ξεκίνησαν ως μέρος του Esprit στο τρίτο πρόγραμμα πλαίσιο. Σε ένα δίκτυο  αριστείας συναντώνται βιομηχανία, χρήστες, πανεπιστήμια και ερευνητικά κέντρα με κοινό ερευνητικό  αντικείμενο. Το δίκτυο συνδυάζει την κρίσιμη μάζα των κέντρων αριστείας με τα οφέλη για την  κατάρτιση και μεταφορά τεχνολογίας που προκύπτουν από τη γεωγραφική διασπορά. Τα δίκτυα αριστείας  μπορούν να αποβούν ιδιαιτέρως επωφελή για ομάδες σε απομακρυσμένες περιοχές μέσω του διαύλου που  παρέχουν για κατάρτιση, μεταφορά τεχνολογίας και πρόσβαση σε εμπειρογνωμοσύνη και πόρους. Οι συνεργασίες προμηθευτών-χρήστων συμπληρώνουν τα κοινά ερευνητικά έργα. Οι επιχειρήσεις  εφοδιασμού και οι χρήστες σχηματίζουν κοινοπραξία αποσκοπώντας σε αποδεικτώς νέα ETA, όπου οι  χρήστες έχουν ιδιαίτερο συμφέρον από τη χρησιμοποίηση και εκμετάλλευση των αποτελεσμάτων της  συνεργασίας. Τούτο μπορεί να συμβάλει στην παράκαμψη των προβλημάτων προσέγγισης πελατών που  αντιμετωπίζουν οι εταιρείες υψηλής τεχνολογίας με καινοτόμα προϊόντα. Η συμμετοχή στο πρόγραμμα θα διευκολυνθεί περαιτέρω με την εισαγωγή απλοποιημένων διαδικασιών  σύμφωνα με προτάσεις που εξετάζονται στην Επιτροπή. Σκοπός είναι η απλοποίηση της διαδικασίας  προσκλήσεων και αξιολόγησης και ο περιορισμός του κόστους εκπόνησης προτάσεων. Οι στοχοθετημένες δέσμες έργων αποσκοπούν στην επίτευξη του μεγαλύτερου δυνατού αριθμού συνεργειών  στο πλαίσιο του ειδικού αυτού προγράμματος και βασίζονται στην εμπειρία της πρωτοβουλίας ανοικτών  συστημάτων μικροεπεξεργαστών (OMI), η οποία αποτελεί, στην ουσία, ένα πρώτο πρότυπο. Μια εστιασμένη  δέσμη είναι μια ομάδα σχεδίων ETA και συναφών δραστηριοτήτων, όπως δίκτυα αριστείας, ενώσεις  χρήστων και προμηθευτών, συνεργασία με το Eureka, συντονισμός με εθνικές δραστηριότητες, διεθνής  συνεργασία, διάδοση αποτελεσμάτων ή επιμορφωτικές πρωτοβουλίες. Καλύπτει έναν αριθμό τεχνολογικών  τομέων που συνδέονται μεταξύ τους μέσω ενός ενιαίου και καλώς προσδιορισμένου βιομηχανικού στόχου.  Οι διάφορες δραστηριότητες διατηρούν μεν την ανεξαρτησία τους, αλλά συνδυάζονται κατά  συμπληρωματικό και διεπιστημονικό τρόπο, συμβάλλοντας στον κοινό στόχο της δέσμης. Οι δέσμες  επιζητούν βιομηχανική καθοδήγηση για την ανάπτυξή τους και συντονισμό δραστηριοτήτων μέσω  συμβουλευτικών φορέων. Η Επιτροπή διαχειρίζεται και συντονίζει τις δέσμες κατά ευέλικτο τρόπο, ώστε  να ευνοείται ο ανοικτός χαρακτήρας τους και να υπάρχει περιθώριο ανταπόκρισης στις διάφορες  μεταβολές, συμπεριλαμβανομένης της εισόδου νεοφερμένων με κατάλληλα προσόντα. Οι μεμονωμένες δραστηριότητες μέσα σε μία δέσμη ενδέχεται να είναι μικρότερης διάρκειας από τη  διάρκεια ζωής ολόκληρης της δέσμης. Δραστηριότητες που ξεκίνησαν κατά την έναρξη του προγράμματος  θα έχουν περατωθεί ενόσω η δέσμη θα παραμένει ενεργή και θα ακολουθήσει η έναρξη νέων  δραστηριοτήτων. Η ευελιξία θα εξασφαλισθεί δίνοντας την ευκαιρία στους συμμετέχοντες, τη  βιομηχανία, τις κυβερνήσεις και την Κοινότητα να καθορίσουν λεπτομερέστερα ή να επαναδιατυπώσουν  τις επιλογές ανταποκρινόμενοι στις μεταβαλλόμενες ανάγκες ή σε νέα αντίληψή τους. Η χαρακτηριστική για το νέο πρόγραμμα προσέγγιση υποδομής και βέλτιστης πρακτικής παρέχει στις ΜΜΕ  πλέον άμεση και ανοικτή πρόσβαση σε δραστηριότητες ETA. Για αποτελεσματική χρήση της βελτιωμένης  αυτής πρόσβασης θα λειτουργήσουν ειδικές διαδικασίες για τόνωση της συμμετοχής των ΜΜΕ στο  πρόγραμμα, λαμβάνοντας υπόψη τις ανάγκες εκείνων που προέρχονται από λιγότερο αναπτυγμένες περιοχές  και την πολυπλοκότητα και τη δαπάνη δημιουργίας κοινοπραξιών και κατάρτισης προτάσεων. Τα δίκτυα  αριστείας, οι συνεργασίες προμηθευτών-χρήστων και οι εστιασμένες δέσμες θα αποτελέσουν περαιτέρω  κίνητρα για συμμετοχή ΜΜΕ. ΔΡΑΣΤΗΡΙΟΤΗΤΕΣ ETA Το τεχνικό περιεχόμενο του προγράμματος εστιάζεται στις πλέον σημαντικές περιοχές για την ανάπτυξη  της υποδομής πληροφοριών, καθώς και όπου, λαμβανομένης υπόψη της αρχής της επικουρικότητας, η  κοινοτική δράση θα χρησιμοποιήσει βέλτιστα τους διαθέσιμους πόρους. Οι εργασίες του προγράμματος  κατευθύνονται τόσο στις βασικές τεχνολογίες και τις τεχνολογίες υποστήριξης, όσο και σε επιλεγμένα  θέματα που ενσωματώνουν τεχνολογίες σε συστήματα. Προτείνεται επιπλέον μακροπρόθεσμη έρευνα εκεί  όπου οι προσπάθειες σε ευρωπαϊκό επίπεδο διαθέτουν το δυναμικό να οδηγήσουν σε τεχνολογικά άλματα. Το λογισμικό αποτελεί δεσπόζον στοιχείο στην πληροφοριακή υποδομή και αντιπροσωπεύευ ήδη  περισσότερο από το μισό της αξίας των υπολογιστών και ενσωματωμένων συστημάτων. Το πρόγραμμα  επικεντρώνεται σε τεχνικές και βέλτιστη πρακτική σε περιορισμένο αριθμό τεχνολογιών λογισμικού που  παρέχουν τη δυνατότητα παραγωγής αξιόπιστου, ορθού, αποδοτικού και χρηστικού λογισμικού. Τα  ηλεκτρονικά συστατικά μέρη και υποσυστήματα αποτελούν τα φυσικά δομικά στοιχεία της υποδομής  πληροφοριών που απαιτείται σε όλους τους βιομηχανικούς κλάδους για συστήματα και εφαρμογές. Το  πρόγραμμα συγκεντρώνεται σε ETA για μικροηλεκτρονικές εφαρμογές σε περιοχές που έχει ανάγκη η  ευρωπαϊκή βιομηχανία και όπου μπορεί να είναι ανταγωνιστική, με ιδιαίτερη έμφαση σε προηγμένα  ολοκληρωμένα κυκλώματα για ειδικές εφαρμογές, σε περιφερειακά, και ιδίως επίπεδες οθόνες και  συστήματα συμπαγούς μνήμης, καθώς και στο εμφανιζόμενο πεδίο των μικροσυστημάτων. Οι τεχνολογίες πολυμέσων θα παράσχουν τη διεπαφή ανθρώπου-υποδομής πληροφοριών. Το πρόγραμμα  επικεντρώνεται στην ανάπτυξη και ολοκλήρωση των απαιτούμενων τεχνολογιών για τη δημιουργία, το  χειρισμό, την παρουσίαση και αποθήκευση των πληροφοριών πολυμέσων. Η μετάδοση και οι εφαρμογές  δεδομένων πολυμέσων θα καλυφθούν από τα προγράμματα τηλεπικοινωνιών και τηλεματικής. Θα επιδειχθεί  και θα επικυρωθεί η ολοκλήρωση αυτών των τεχνολογιών σε συστήματα και πρότυπα πολυμέσων. Η μετάδοση  και οι εφαρμογές δεδομένων πολυμέσων γενικής χρήσης θα καλυφθούν από τα προγράμματα προηγμένων  επικοινωνιών και τηλεματικής. Η εστιασμένη δέσμη «τεχνολογίες για επιχειρησιακές διεργασίες» αφορά την ενσωμάτωση των  επιχειρήσεων στην πληροφοριακή υποδομή, καθώς και την αποτελεσματική χρήση ΤΠ στις επιχειρήσεις.  Πρόκειται για τομέα όπου μόλις αρχίζουν να διαφαίνονται σημαντικές βελτιώσεις στην  ανταγωνιστικότητα. Η ETA σε ΤΠΕ για ολοκλήρωση στην παραγωγή και μικροσυστήματα έχει ως στόχο της  την ανάπτυξη νέων λύσεων ΤΠΕ για τη στήριξη προηγμένων και καινοτόμων διεργασιών παραγωγής και  τεχνικής μελέτης. Βασίζεται και ενσωματώνει βασικές τεχνολογίες ΤΠ στην τεχνολογία λογισμικού, τα  ανοικτά συστήματα, τον σχεδιασμό με τη βοήθεια υπολογιστή, την κατάρτιση μοντέλων δεδομένων, τη  μελέτη και σχεδιασμό βάσεων δεδομένων και τη μικροηλεκτρονική. Η ETA στο πρόγραμμα βιομηχανικών  τεχνολογιών βασίζεται σε τεχνολογίες πληροφοριών, όπως και σε λοιπές τεχνολογίες γενικής χρήσεως,  σε μια προσπάθεια με κατεύθυνση την καινοτομία και συγκεκριμένες εφαρμογές σε ειδικούς τομείς της  παραγωγής 7 η προσπάθεια αυτή προσφέρει με τη σειρά της νέες εισροές, γνώσεις και εμπειρογνωμοσύνη  για μελλοντική ETA στις τεχνολογίες πληροφοριών. Για την εξασφάλιση της συμπληρωματικότητας στη  λειτουργία μεταξύ των δύο προγραμμάτων πρόκειται να υπάρξει συντονισμός και ενεργή διεπαφή καθόλη  τη διάρκεια της εκτέλεσης των προγραμμάτων. Η πρωτοβουλία ανοικτών συστημάτων μικροεπεξεργαστών συνεχίζει τις εργασίες που άρχισαν με το τρίτο  πρόγραμμα-πλαίσιοα για την ανάπτυξη προτύπων και τεχνολογιών για ανοικτά συστήματα μικροϋπολογιστών  και σχετικό λογισμικό, περιοχή που έχει επίσης καίρια σημασία για τα ενσωματωμένα συστήματα. Η  στοχοθετημένη δέσμη για υπολογιστές υψηλών επιδόσεων και σχηματισμό δικτύων στοχεύει στη βελτίωση  της ευρωπαϊκής ικανότητας για εκμετάλλευση τεχνολογιών υπολογιστών υψηλότατων επιδόσεων, ικανότητα  απαραίτητη τόσο για ενσωματωμένα συστήματα όσο και για τη διατήρηση της ανταγωνιστικότητας σε  αυξανόμενο φάσμα βιομηχανιών. Παρακάτω περιγράφεται η αιτιολογία κα το περιεχόμενο κάθε περιοχής. ΤΕΧΝΟΛΟΓΙΕΣ ΛΟΓΙΣΜΙΚΟΥ Το αντικείμενο των εργασιών στον τομέα αυτό είναι η βελτίωση της ευρωπαπϊκής ικανότητας για  παραγωγή λογισμικού, μέσω τόνωσης της διασποράς της βέλτιστης πρακτικής και της ποιότητας  λογισμικού, αποσκοπώντας στη βελτίωση της παραγωγικότητας, της ποιότητας και της αξιοπιστίας, καθώς  και μέσω ενίσχυσης των ευρωπαϊκών δυνατοτήτων στις νεοεμφανιζόμενες τεχνολογίες λογισμικού και στην  επεξεργασία κατανεμημένων πληροφοριών. Το λογισμικό καθίσταται διαρκώς περισσότερο ο μείζων παράγων κόστους σε συστήματα ΤΠ, τάση που  υπογραμμίζεται περαιτέρω από χρήστες ΤΠ, που παράγουν 70 % του συνόλου του λογισμικού και ασκούν  αυξανόμενη επιρροή στην περιοχή αυτή. Η ζήτηση για την ανάπτυξη και παρακολούθηση συστημάτων  εντάσεως λογισμικού αυξάνεται πολύ ταχύτερα απ' ό,τι η προσφορά. Κατά συνέπεια, όλες οι  βιομηχανικές χώρες αντιμετωπίζουν την ανάγκη βελτιωμένης παραγωγικότητας και υψηλότερης ποιότητας.  Βασική απαίτηση για όλες τις επιχειρήσεις αποτελούν τώρα μέθοδοι και εργαλεία για την παραγωγή  προσαρμόσιμων και εξελισσόμενων συστημάτων εντάσεως λογισμικού σε προσιτές τιμές. Χρειάζονται, περαιτέρω, ειδικά προσόντα και καλώς εμπεδωμένες βιομηχανικές προσεγγίσεις. Με τις  νέες εφαρμογές εισάγεται ένα συνεχές ρεύμα νέων τεχνικών προκλήσεων για τον παραγωγό επαγγελματικού  λογισμικού. Τα σύγχρονα συστήματα επεξεργασίας πληροφοριών παρουσιάζουν σε αυξανόμενο βαθμό τάση  προς την κατανομή λειτουργιών και πληροφοριών, ώστε να ταιριάζουν περισσότερο στο χαρακτήρα των  οργανισμών που εξυπηρετούν τα συστήματα. Η εξέλιξη αυτή είναι προφανής όχι μόνο στην επεξεργασία  επιχειρηματικών δεδομένων, αλλά επίσης και στο βιομηχανικό έλεγχο και τα ενσωματωμένα συστήματα. Τα  περισσότερα ηλεκτρονικά προϊόντα μαζικής πώλησης περιέχουν όλο και περισσότερο ενσωματωμένο  λογισμικό. Η ποικιλία, η λειτουργικότητα και ο πολύπλοκος χαρακτήρας αυτών των προϊόντων αυξάνεται  σημαντικά. Η διεπαφή με τους χρήστες καθίσταται πολύ σημαντική. Ωστόσο, η ανάπτυξη αξιόπιστων,  επεκτάσιμων και εύχρηστων συστημάτων με τα χαρακτηριστικά αυτά συνιστά ιδιαίτερη πρόκληση.  Συστήματα αυτού του είδους περιορίζουν ήδη δραστικά τις υπολογιστικές δαπάνες για τους χρήστες. Για  τους πωλητές υλικού και λογισμικού και τους προμηθευτές υπηρεσιών προβλέπεται τώρα ότι το τμήμα  αυτό της αγοράς ΤΠ θα καταστεί κρίσιμο πεδίο μάχης κατά τα μέσα της δεκαετίας του 1990. Πρόκειται  για έναν στίβο στον οποίο επί του παρόντος δεν κυριαρχεί καμία εταιρεία και όπου η Ευρώπη διαθέτει  ισχυρά ανεπτυγμένες δυνατότητες. Η δράση στην περιοχή αυτή θα συμβάλει στην καλύτερη τοποθέτηση της  ευρωπαϊκής βιομηχανίας στην υψηλά ανταγωνιστική και στρατηγική αυτή αγορά, καθώς και στην παροχή  βασικών στοιχείων για την ευρωπαϊκή υποδομή πληροφοριών. Θα συνεισφέρει στη συγκέντρωση των οφελών  που μπορεί να προσφέρει η σταδιακή «ψηφιοποίηση» της κοινωνικής υποδομής στον μεμονωμένο πολίτη,  καθώς και στις λιγότερο ευνοημένες περιοχές της Κοινότητας. Για την αντιμετώπιση των θεμάτων αυτών οι εργασίες θα συγκεντρωθούν σε ορισμένες περιοχές: μεταφορά  τεχνολογίας και διάδοση βέλτιστης πρακτικής λογισμικού 7 μέθοδοι και εργαλεία για βέλτιστη πρακτική  7 νεοεμφανιζόμενες τεχνολογίες λογισμικού 7 ανοικτές πλατφόρμες κατανεμημένης πληροφορικής 7  τεχνολογίες για κατανεμημένα και θεματικά συστήματα βάσεων δεδομένων 7 και προηγμένες τεχνικές για  διασύνδεση ανθρώπου-υπολογιστή. Θα υπάρξει στενή συνεργασία με συναφείς εργασίες σε άλλα ειδικά  προγράμματα. Ανάλογα με τις ανάγκες, οι εργασίες θα ενισχυθούν από συνοδευτικά μέτρα για την επιτάχυνση της  αφομοίωσης νέων τεχνολογιών, για τη διατήρηση της επαγρύπνησης όσον αφορά νέες δυνατότητες, για την  ανάπτυξη συνέργειας με άλλες ευρωπαϊκές και εθνικές πρωτοβουλίες, για την προαγωγή της συμμετοχής  στη διαδικασία τυποποίησης, συμπεριλαμβανομένης της διεθνούς πλαισίωσης. Θα αναληφθούν πρωτοβουλίες μεταφοράς τεχνολογίας για την προαγωγή της αφομοίωσης νέων τεχνολογιών  παραγωγής λογισμικού, καθώς και για την ανάπτυξη της επαγγελματικής κατάρτισης σε ευρεία κλίμακα.  Τα βιομηχανικά πειράματα θα έχουν ως στόχο τη βελτίωση και την αναβάθμιση των πρακτικών ανάπτυξης  λογισμικού μέσω της ενσωμάτωσης νέων διαδικασιών, μεθόδων και εργαλείων στήριξης. Οι δράσεις  διάδοσης που στοχεύουν στο να αυξήσουν την ευαισθητοποίηση στη βέλτιστη πρακτική με την καθιέρωση  διακλαδικών και διεθνών ομάδων κοινού ενδιαφέροντος θα συνυπάρξουν μαζί με κατάρτιση για την  εισαγωγή των νέων πρακτικών, ιδίως σε επίπεδο διαχείρισης. Οι δραστηριότητες θα βρίσκονται σε στενό  συντονισμό και θα είναι συμπληρωματικές με υφιστάμενους μηχανισμούς διάδοσης, όπου αυτό είναι  δυνατό, λαμβανομένης υπόψη, μεταξύ άλλων, της εμπειρίας της ευρωπαϊκής πρωτοβουλίας συστημάτων και  λογισμικού (ESSI). Στην περιοχή των μεθόδων και εργαλείων θα αναληφθεί ETA για τη βελτίωση των τεχνικών ολοκλήρωσης  για ανοικτά και κατανεμημένα συστήματα, αποδίδοντας ιδιαίτερη προσοχή στην ποιότητα, αξιοπιστία και  ασφάλεια των συστημάτων εντάσεως λογισμικού. Θα γίνει χρήση τεχνικών και εργαλείων για τη στήριξη  της κατάρτισης μοντέλων διαδικασιών και ταχείας εξέλιξης των απαιτήσεων και τεχνολογιών. Θα  διεξαχθούν εργασίες επί νεοεμφανιζομένων αναπτυξιακών υποδειγμάτων, όπως συγχρονική μηχανολογία και  συνεργατική ανάπτυξη, για την παροχή πακέτων μεθόδων και εργαλείων για λογισμική στήριξη  επιχειρήσεων. Θα διεξαχθούν επίσης εργασίες για την οργάνωση της διαδικασίας ανάπτυξης λογισμικού. Ένας τρίτος τομέας θα έχει ως στόχο την ανάπτυξη και τον πειραματισμό με νεοεμφανιζόμενες  τεχνολογίες λογισμικού, ιδίως εκείνες για την ενσωμάτωση τεχνικών επεξεργασίας ψηφιακών σημάτων σε  ενσωματωμένο λογισμικό. Αυτές οι τεχνολογίες βρίσκονται στο κέντρο των νέων εξελίξεων όσον αφορά τη  σταδιακή «ψηφιοποίηση» της κοινωνικής υποδομής. Ως τεχνολογίες γενικής χρήσης θα συμβάλουν επίσης  σε εστιασμένες δέσμες που περιλαμβάνουν υπολογιστές υψηλών επιδόσεων και σχηματισμό δικτύων. Ο  τομέας αυτός περιλαμβάνει επίσης νεοεμφανιζόμενες τεχνολογίες λογισμικού, που παρέχουν δυνατότητες  συλλογιστικής, οι οποίες καθιστούν δυνατές μορφές νοημοσύνης, ευελιξίας και προσαρμογής, και που  στηρίζουν την κατάρτιση μοντέλων, την επαναχρησιμοποίηση και τη συμμετοχή σε διάφορα επίπεδα  γνώσης. Θα εξεταστούν περιβάλλοντα και τεχνικές ολοκλήρωσης για τη δημιουργία συνεργαζόμενων ή  κατανεμημένων νοημόνων συστημάτων και για την κατάρτιση μοντέλων για στοιχεία γνώσεων για ολόκληρη  την επιχείρηση ή για τον τομέα εφαρμογών. Αυτές οι μεσοπρόθεσμες εργασίες ETA θα καθοδηγηθούν από  ανάγκες γενικής χρήσεως, όπως η ανάπτυξη και παρουσίαση σύνθετων, κατανεμημένων εφαρμογών εντάσεως  αποφάσεων που υπάρχουν σε κάθε τομέα ανθρωπίνων δραστηριοτήτων και που θα ασκήσουν θετική επίδραση  στην ευρωπαϊκή ανταγωνιστικότητα καθώς και στην ολοκλήρωση και τη συνοχή. Οι εργασίες στις ανοικτές κατανεμημένες πλατφόρμες πληροφορικής θα στραφούν στην αρχιτεκτονική των  ανοικτών κατανεμημένων συστημάτων με ιδιαίτερη αναφορά σε θέματα φορητότητας, αξιοπιστίας,  διαλειτουργικότητας και προτύπων, την ανάπτυξη βασικών συστατικών μερών, κυρίως συστατκών μερών  υλικο-λογισμικού για τη διαχείριση πληροφοριών, πρόσβασης και κατανομής λειτουργιών. Θα δοθεί  ιδιαίτερη προσοχή στην ανάπτυξη και προαγωγή πακέτων λογισμικο. Για τη συμπλήρωση των  δραστηριοτήτων ETA θα αρχίσουν δράσεις για την καθιέρωση διαλόγων με βασικές ομάδες χρήστων και  σύνταξης προτύπων που ασχολούνται με ανοικτά συστήματα, συμπεριλαμβανομένων των X/Open και EWOS. Θα  μεθοδευθούν επιδείξεις μειζόνων εφαρμογών και βελτιώσεις στην πρακτική της οικοδόμησης ανοικτών,  κατανεμημένων συστημάτων που θα επιτευχθούν μέσω ειδικών θεμάτων στο πλαίσιο της δραστηριότητας της  βέλτιστης πρακτικής λογισμικού (Software Best Practice). Η κίνηση για ανοικτά συστήματα είναι  παγκόσμια κα θα βασιστεί στην καθιέρωση διεθνών αποδεκτών προτύπων. Θα γίνουν διασυνδέσεις με τις  κύριες δραστηριότητες τόσο στις ΗΠΑ όσο και στην Ιαπωνία. Θα προαχθεί η συνεργασία με  αναπτυσσόμενες χώρες, καθώς και με τις χώρες της Ανατολικής Ευρώπης. Μία περαιτέρω περιοχή ασχολείται με προηγμένες τεχνολογίες για κατανεμημένα συστήματα βάσεων  δεδομένων. Οι δραστηριότητες θα καλύψουν τεχνολογίες για μεγάλης κλίμακας αποθήκες βασισμένες σε  αντικείμενα 7 τεχνικές για ενσωμάτωση γνώσεων και απόσπαση από αποθήκες αυτού του είδους 7  διαλειτουργικότητα, ανθεκτικότητα και ανάκτηση κατανεμημένων συστημάτων 7 καθώς και μεθόδους και  εργαλεία για στήριξη και εφαρμογή των εξελίξεων αυτών. Θα διεξαχθούν εργασίες σχετικά με εργαλεία για τη διαχείριση κατανεμημένων στατιστικών στοιχείων,  καθώς και τον τρόπο με τον οποίο οι προηγμένες τεχνολογίες μπορούν να επωφεληθούν από τη συλλογή,  ανάλυση, διάδοση και αναπαράσταση δεδομένων. Ο τελευταίος τομέας αφορά τεχνολογίες που θα προσφέρουν αυξημένη άνεση και ασφάλεια στους χρήστες  κατά την επαφή με συστήματα τεχνολογίας πληροφοριών. Ένας βασικός παράγοντας στην απόκτηση των νέων  αυτών τεχνολογιών είναι η διεπαφή των χρήστων με το σύστημα. Ο διάλογος με τα μηχανήματα πρέπει να  γίνει ευκολότερος και πιο αφομοιώσιμος, για μη επαγγελματίες χρήστες επίσης. Το θέμα αυτό πρέπει να  εξετασθεί εξίσου από την οπτική γωνία τόσο του χρήστη όσο και του προμηθευτή. Η ανθρώπινη  συμπεριφορά, ιδίως οι γνωστικές πτυχές της, και οι καλλιτεχνικές/δημιουργικές ικανότητες αποτελούν  ουσιαστικά θέματα έρευνας. Αυτοί οι τομείς έρευνας θα είναι επίσης σημαντικοί από την άποψη της  αποδοχής και της απόκτησης μελλοντικών συστημάτων πολυμέσων. Με αυτό τον τρόπο, προσφέρονται νέες  ευκαιρίες που υπόσχονται αυξημένες και ευρύτερες αγορές για προϊόντα που βασίζονται σε ΤΠ. Θα  διεξαχθούν εργασίες ΕΤΑ για την καλύτερη κατανόηση της διασύνδεσης χρήστη-συστήματος, όπως, μεταξύ  άλλων, κατάρτιση γνωστικών μοντέλων, διαλογικών μοντέλων, μέσων και μεταφορών, καθώς και  συνεργασία. Θα επιδιωχθεί η ανάπτυξη και παγίωση των νεοεμφανιζόμενων τεχνολογιών. Οι  δραστηριότητες αυτές θα συσχετισθούν στενά με την ανάντη έρευνα και πρόκειται να βασιστούν και να  συμβάλουν σε πρότυπα, και να βοηθήσουν να διατηρηθεί η ευαισθητοποίηση σχετικά με τις δυνατότητες  των νέων τεχνολογιών. ΤΕΧΝΟΛΟΓΙΕΣ ΓΙΑ ΗΛΕΚΤΡΟΝΙΚΑ ΚΑΤΑΣΚΕΥΑΣΤΙΚΑ ΜΕΡΗ ΚΑΙ ΥΠΟΣΥΣΤΗΜΑΤΑ ΤΠ Στόχος του χώρου αυτού είναι να παράσχει στην ευρωπαϊκή βιομηχανία τις πλέον προηγμένες τεχνολογίες  και ικανότητες σχεδιασμού και παραγωγής συστατικών μερών και υποσυστημάτων σε τρεις καίριες  περιοχές: μικροηλεκτρονικής, μικροσυστημάτων και περιφερειακών. Η προσέγγιση που πρέπει να  ακολουθηθεί είναι προσανατολισμένη προς τα συστήματα και λαμβάνει υπόψη την προστιθέμενη αξία που  θα αποκτήσουν τα συστήματα μέσω της μικροηλεκτρονικής, των μικροσυστημάτων και των περιφερειακών.  Οι δυνατότητες ανάπτυξης και το ευρωπαϊκό κύρος σε τομείς όπως οι τηλεπικοινωνίες, τα αυτοκίνητα,  οι ηλεκτρονικές εφαρμογές ευρείας κατανάλωσης, οι ιατρικές και άλλες βιομηχανικές εφαρμογές,  καθορίζουν τις προτεραιότητες. Η έγκαιρη διαθεσιμότητα ολοκληρωμένων μικροηλεκτρονικών συστατικών μερών και υποσυστημάτων χαμηλού  κόστους, υψηλών επιδόσεων και μεγάλης αξιοπιστίας, αποτελεί βασική απαίτηση για εμπορικούς οίκους  κατασκευής συστημάτων, ώστε να αναπτύξουν ανταγωνιστικά ηλεκτρονικά συστήματα σε αγορές όπως τα  ηλεκτρονικά καταναλωτικά αγαθά, η επεξεργασία δεδομένων και οι βιομηχανίες αυτοκινήτων και  τηλεπικοινωνιών. Η μικροηλεκτρονική, πέραν από το ότι αποτελεί το τεχνολογικό υπόβαθμο για  παραδοσιακούς ηλεκτρονικούς και ηλεκτρικούς τομείς, επεκτείνει διαρκώς την επιρροή της σε ευρύτερο  φάσμα διεργασιών, προϊόντων και υπηρεσιών, ουσιαστικά σε όλους τους λοιπούς βιομηχανικούς κλάδους,  με σημαντικές επιπτώσεις στη βιομηχανική καινοτομία και την ανταγωνιστικότητα στο σύνολο της  Κοινότητας. Η διατήρηση της ευρωπαϊκής εμπειρογνωμοσύνης είναι ιδιαιτέρως σημαντική στο πεδίο των  προηγμένων ολοκληρωμένων κυκλωμάτων για ειδικές εφαρμογές, όπου οι τοπικές πηγές εφοδιασμού είναι  ζωτικής σημασίας για τη διασφάλιση ταχέων χρόνων μελέτης και παραγωγής, καθώς και για την προστασία  της τεχνογνωσίας εφαρμογών που παρέχει ανταγωνιστικό πλεονέκτημα. Η δυνητική οικονομική επίπτωση των τεχνολογιών ολοκληρωμένων μικροσυστημάτων βασίζεται τόσο στο  τμήμα της άμεσης αγοράς στο οποίο απευθύνεται, όσο και στο πολλαπλασιαστικό αποτέλεσμα που  δημιουργεί σε άλλους βιομηχανικούς τομείς. Τα προϊόντα που εμπεριέχουν μικροσυστήματα κυμαίνονται  από βοηθήματα ακοής, αναλυτικά και ιατρικά όργανα έως καταναλωτικά ηλεκτρονικά προϊόντα και  υποσυστήματα αυτοκινήτων, και καλύπτουν τόσο προϊόντα μαζικής παραγωγής όσο και ευρεία ποικιλία  ειδικευμένων μικροσυστημάτων για εφαρμογή υψηλής προστιθέμενης αξίας, όπου ο συνδυασμός επίδοσης,  μεγέθους, ευελιξίας και ανθεκτικότητας αποτελούν κρίσιμους παράγοντες επιτυχίας. Τα ιατρικά  διαγνωστικά συστήματα, και τα συστήματα χορήγησης φαρμάκων, τα τεχνητά όργανα, νέοι αισθητήρες για  ιατρικές εφαρμογές, περιβαλλοντική και βιομηχανική παρακολούθηση και έλεγχος, τα ζητήματα ασφάλειας  χρήσεως και νομικής ασφάλειας και οι απαιτήσεις μειωμένης ενεργειακής κατανάλωσης είναι τα κύρια  πεδία εφαρμογής συστημάτων, όπου η επίδραση αυτή θα οδηγήσει σε βελτιωμένη ποιότητα ζωής. Οι  επίπεδες οθόνες έχουν ευρείες εφαρμογές σε φορητές και υψηλής ευκρίνειας τηλεοπτικές συσκευές, σε  συστήματα γραφημάτων και πολυμέσων και σε διαλογικό CD. Στο ημιεπαγγελματικό πεδίο, επίπεδες οθόνες  χρησιμοποιούνται σε βιντεοτηλέφωνα, εφαρμογές της αυτοκίνησης και σε ηλεκτρονικούς σταθμούς  εργασίας. Θα αποτελέσουν αναπόσπαστο μέρος νέων προϊόντων, και θα απαιτηθεί στενή συνεργασία μεταξύ  κατασκευαστών συστατικών στοιχείων και συσκευών. Όπως και η μικροηλεκτρονική, οι τεχνολογίες της  οθόνης διαδραματίζουν ουσιαστικό ρόλο για την ανταγωνιστικότητα όλων των βιομηχανιών. Συνεπώς,  είναι απαραίτητο να αναπτυχθεί σχετική ευρωπαϊκή ικανότητα. Χρειάζονται και, κατά συνέπεια, πρέπει  να ενισχυθούν οι δράσεις απόκτησης της απαραίτητης τεχνογνωσίας και των τεχνολογιών παραγωγής. Τα υποσυστήματα μνήμης αποτελούν ένα δεύτερο πεδίο τεχνολογίας περιφερειακών με κρίσιμη σημασία για  το σύνολο της ηλεκτρονικής βιομηχανίας. Συνδέονται με όλες τις εφαρμογές που αναφέρθηκαν παραπάνω.  Ειδικότερα, οι οθόνες υψηλής ευκρίνειας, τα συστήματα γραφημάτων και πολυμέσων απαιτούν μνήμες πολύ  υψηλής χωρητικότητας και ταχύτητας. Ψηφιακά υποσυστήματα μνήμης χρησιμοποιούνται ήδη για  πληροφορίες ακουστικές, εικόνων και βίντεο, συμπεριλαμβανομένων των φορητών εφαρμογών. Επιπλέον, θα  υπάρξουν επιλεγμένες δραστηριότητες στο πεδίο των περιφερειακών σε οικιακά συστήματα, οι οποίες θα  αφορούν την ολοκλήρωση των συσκευών και διατάξεων οικιακού αυτοματισμού σε ενοποιημένο σύστημα,  συμβάλλοντας, έτσι επί παραδείγματι στην εκλογίκευση της ενεργειακής κατανάλωσης. Θα αναληφθεί  ειδική δράση σ' αυτούς τους τομείς, εάν υπάρξουν δεσμεύσεις από τους ενδιαφερόμενους ευρωπαίους  πρωταγωνιστές. Οι εργασίες στην μικροηλεκτρονική θα συγκεντρωθούν σε τεχνολογίες που είναι πιθανό να είναι  τρέχουσας χρήσης κατά το τέλος της δεκαετίας και να ασκούν μεγαλύτερη επίδραση στις εφαρμογές.  Περιλαμβάνονται εδώ τεχνολογίες που βασίζονται σε τεχνολογίες σιλικόνης και τις πλέον ελπιδοφόρες  τεχνολογίες συνθέτων ημιαγωγών, ιδίως αρσενικούχου γαλλίου. Θα καλυφθούν όλες οι πτυχές της  διαδικασίας, συμπεριλαμβανομένης της μελέτης, της συσκευασίας και της δοκιμής αλληλοσύνδεσης, της  κατασκευής και του εξοπλισμού, καθώς και της ανάπτυξης νέου κατασκευαστικού και δοκιμαστικού  εξοπλισμού και υλικών. Ορισμένες εργασίες ενδέχεται να αναληφθούν σε συνδυασμό με πρωτοβουλίες  Eureka, συμπεριλαμβανομένης εκείνης για τις τεχνολογίες πυριτίου. Στόχος είναι μια εξειδικευμένη  ολοκληρωμένη διαδιασία CMOS 0,35 μ έως το 1996. Θα δοθεί έμφαση στην ολοκλήρωση προηγμένων  συστατικών στοιχείων σε προηγμένα ολοκληρωμένα κυκλώματα για ειδικές εφαρμογές. Οι εργασίες E  &  TA θα συγκεντρωθούν στους ακόλουθους τομείς: - τεχνολογίες γενικής χρήσεως που στοχεύουν ολοκληρωμένα κυκλώματα για εφαρμογές υψηλής συχνότητας  χαμηλού μεγέθους και κόστους, υψηλής λειτουργικότητας και συνθετότητας, καθώς και υψηλής ταχύτητας,  χαμηλής ισχύος, χιλιοστομετρικής κλίμακας, και μικροκυματικά, - γενικής χρήσεως τεχνολογίες ολοκλήρωσης συστημάτων με έμφαση στην ηλεκτρική και οπτική  διασυνδεσιμότητα και συσκευασία σε όλα τα επίπεδα διασύνδεσης, - συστήματα που αποτελούνται από ενεργά και παθητικά συστατικά στοιχεία, συμπεριλαμβανομένων των  υβριδίων οπτικο-πυριτίου. Η έρευνα σχετικά με τα παθητικά συστατικά στοιχεία και τα συστατικά  στοιχεία ισχύος θα προσανατολισθεί προς την ολοκλήρωση και διασύνδεση με άλλα συστατικά στοιχεία  και τεχνολογίες, - μεθοδολογίες, εργαλεία και δοκιμές για σχεδιασμό προηγμένων συστημάτων, για ψηφιακές, αναλογικές  και μεικτές ερφαρμογές, - τεχνολογίες ηλεκτρονικών και φωτονικων συσκευών και ολοκλήρωση συστημάτων, ιδιαιτέρως για  προηγμένα συστήματα περιφερειακών και αποθήκευσης, δίκτυα επικοινωνιών, οπτική επεξεργασία  πληροφοριών και μικροσυστήματα, - δυνατότητα αποδοτικής βιομηχανικής παραγωγής ολοκληρωμένων κυκλωμάτων επόμενης γενεάς σε μικρή  και μεγάλη κλίμακα, συμπεριλαμβανομένου του προηγμένου και αποτελεσματικού εξοπλισμού παραγωγής και  των σχετικών υλικών, - ιδέες και τεχνολογίες για ευέλικτες και ταχέος παραγωγικού κύκλου μονάδες κατασκευής προηγμένων  ολοκληρωμένων κυκλωμάτων για ειδικές εφαρμογές, ιδιαιτέρως με παροχή εύκολης και φθηνής πρόσβασης  για ΜΜΕ, - ενσωμάτωση τεχνολογικών και μελετητικών σχεδιαστικών ικανοτήτων σε επιδείξεις πρότυπου  πειραματικού χαρακτήρα που στοχεύουν σε ειδικές εφαρμογές σημαντικών οικονομικών και κοινωνικών  επιπτώσεων, ή στη διεύρυνση των επιπτώσεων της μικροηλεκτρονικής σε πλέον παραδοσιακούς  βιομηχανικούς κλάδους, - πτυχές μικροηλεκτρονικής των αισθητήρων και των μικροσυστημάτων, και εφαρμογές πολυλειτουργικών  συστημάτων. Οι δραστηριότητες μεταφοράς και διάδοσης τεχνολογίας θα κατευθυνθούν προς την ενίσχυση των δεσμών  μεταξύ εξοπλισμού/υλικών και κατασκευαστών ολοκληρωμένων κυκλωμάτων, μέσων ομάδων εργασίας,  βιομηχανικών ενώσεων ή δικτύων, καθώς επίσης και προς την καθιέρωση στενότερων σχέσεων μεταξύ  κατασκευαστών και χρήστων ολοκληρωμένων κυκλωμάτων, μέσω δικτύου από κέντρα που διαθέτουν τις  επιστημονικές δυνατότητες για σχεδιασμό κυκλωμάτων/συστημάτων, παραγωγή και δοκιμές. Για τη στήριξη  της κατάρτισης θα ιδρυθούν δίκτυα επιχειρήσεων, ερευνητικών ινστιτούτων και πανεπιστημίων για την  παροχή προσωπικού υψηλής κατάρτισης στη βιομηχανία, για την κατασκευή και χρήση καινοτόμων  εργαλείων και μεθόδων παραγωγής, καθώς και για το σχεδιασμό και τις δοκιμές κυκλωμάτων και  συστημάτων. Θα καθιερωθούν επίσης πρωτοβουλίες κατάρτισης για την αύξηση της ενημέρωσης δυνητικών  χρήστων προηγμένων ολοκληρωμένων κυκλωμάτων σχετικά με ειδικές εφαρμογές, ιδίως των ΜΜΕ, καθώς και  για τη διάθεση εμπειρογνωμοσύνης, ιδίως για να διατυπώσουν τις συστημικές απαιτήσεις τους σε  προδιαγραφές υλικού. Σε ειδικούς τομείς θα εμπεδωθεί διεθνής συνεργασία, και θα υπάρξει  κατάλληλοςσυντονισμός με εθνικές πρωτοβουλίες στα κράτη μέλη. Οι εργασίες στα ολοκληρωμένα μικροσυστήματα θα εστιασθούν στον πολυκλαδικό τεχνολογικό σχεδιασμό,  την κατασκευή και δοκιμή μικροσυστημάτων, καθώς και σε μεθόδους ολοκλήρωσης και πακετοποίησης, σε  συντονισμό με το πρόγραμμα για τις βιομηχανικές τεχνολογιές και τις τεχνολογίες υλικών, καθώς και  με άλλα σχετικά ειδικά προγράμματα. Η E  &  TA θα στραφεί κατά κύριο λόγο προς την κατεύθυνση των  τεχνολογικών των μεγάλων πεδίων εφαρμογών, όπως: στον αυτοκινητιστικό κλάδο, όπου τα μικροσυστήματα  θα διαδραματίσουν κεντρικό ρόλο στην πραγματοποίηση του καθαρού και ασφαλούς αυτοκινήτου του  μέλλοντος 7 την ιατρική τεχνολογία, όπου απαιτούνται μικροσυστήματα για φορητά νοήμονα ιατρικά  συστήματα διάγνωσης και χορήγησης 7 τον έλεγχο και την παρακολούθηση βιομηχανικών διαδικασιών,  ιδίως εκείνων που επηρεάζουν την καθαρότητα του περιβάλλοντος. Οι εργασίες πρόκειται να καλύψουν όλες τις φάσεις της υλοποίησης μικροσυστημάτων, από τη σύλληψη  και το λεπομερή σχεδιασμό μικροσυστημάτων, μέσω της ενσωμάτωσης υφισταμένων βασικών τεχνολογιών,  μέχρι την επίδειξη βιομηχανικών προτύπων. Θα αντιμετωπισθούν επίσης διάφορες πτυχές της παραγωγής  μικρής και μεγαλής κλίμακας. Μεταξύ των δραστηριοτήτων ιδιαίτερης σημασίας θα συμπεριληφθούν: ο  σχεδιασμός μικροσυστημάτων 7 η ολοκλήρωση συστατικών στοιχειών, όπως οπτικοί βιοχημικοί αισθητήρες  και ενεργοποιητές με μικροηλεκτρονικά υποσυστήματα και συστατικά στοιχεία 7 πακετοποίηση και  διασύνδεση ολοκληρωμένων μικροσυστημάτων 7 διεπαφή με άλλα μικροσυστήματα και μακροσυστήματα, καθώς  και με το φυσικό κόσμο 7 ολοκλήρωση λογισμικού (σύστημα και εφαρμογή) 7 συστήματα επικοινωνίας  μεταξύ μικροσυστημάτων 7 απαιτήσεις ειδικού εξοπλισμού 7 απαιτήσεις και πορείες κατασκευής 7 καθώς  και δοκιμές και ποιοτική διασφάλιση. Η τεχνογνωσία και οι εμπειρίες που θα αποκτηθούν στην πορεία  της εστιασμένης E  &  TA θα χρησιμοποιηθούν ως βάση για άλλες παρελκόμενες εφαρμογές. Για τη στήριξη των εργασιών στην κατεύθυνση των τριών πεδίων εφαρμογής θα διεξαχθούν  συμπληρωματικές δραστηριότητες για την ολοκλήρωση ευρέος φάσματος τεχνολογιών που αποτελούν τη βάση  της παραγωγής μικροσυστημάτων, μεταξύ των οποίων η μικροηλεκτρονική, η μικροοπτική, η μικρομηχανική  και η μικροχημεία, αντλώντας από τα πορίσματα που έχουν προκύψει σε άλλα σκέλη του  προγράμματος-πλαισίου. Η δυνητικά ευρεία εφαρμοσιμότητα των μικροσυστημάτων και οι εγγενείς δυσχέρειες στον έλεγχο των  τεχνολογιών μικροσυστημάτων επιβάλλουν τη δημιουργία αποτελεσματικών μηχανισμών σε κοινοτική  κλίμακα για τη διάδοση και τη μεταφορά τεχνολογίας. Ιδιαίτερης σημασίας είναι η τόνωση των συνθηκών  ώστε οι ΜΜΕ να αναπτύξουν καινοτόμα μικροσυστήματα χαμηλού κόστους και να τα εντάξουν στα προϊόντα  τους. Οι ανάγκες αυτές θα αντιμετωπιστούν με τη διάδοση και μεταφορά τεχνολογίας μέσω ομάδων  τεχνικού ενδιαφέροντος και δικτύων αριστείας. Η πρόσβαση σε παραγωγή χαμηλού κόστους και σε λοιπή  βοήθεια, ιδιαιτέρως για τις ΜΜΕ, θα καταστεί δυνατή με τη δημιουργία ή τη βελτίωση ειδικευμένων  μονάδων κατασκευής μικρής κλίμακας, συνδυασμένων με κατάλληλους μηχανισμούς συντήρησης. Καίρια σημασία έχει η διεπιστημονική κατάρτιση για την ανάπτυξη και χρησιμοποίηση μικροσυστημάτων.  Θα γίνει χρήση υφισταμένων μηχανισμών σε ορισμένες από τις συμμετέχουσες βασικές τεχνολογίες (π.χ.,  η δράση κατάρτισης στο σχεδιασμό VLSI -ολοκλήρωση πολύ μεγάλης κλίμακας), καθώς και νέων  μηχανισμών. Θα διοργανωθούν προγράμματα βιομηχανικής κατάρτισης από τις υφιστάμενες βιομηχανικές  και εμπορικές ενώσεις με τη βοήθεια των κέντρων αριστείας.0802.1Οι εργασίες στην περιοχή των επιπέδων οθονών θα βασιστούν στα αποτελέσματα που έχουν επιτευχθεί στο  τρίτο πρόγραμμα-πλαίσιο, ιδιαιτέρως στο πεδίο της οθόνης υγρών κρυστάλλων ενεργού μήτρας (Active  Matrix LCD) για εφαρμογές για τις οποίες απαιτούνται μεγάλες έγχρωμες οθόνες υψηλής ευκρίνειας. Οι  δραστηριότητες θα κατευθυνθούν προς την ανάπτυξη συστατικών στοιχείων για χαμηλού κόστους, υψηλής  ευκρίνειας λεπτές οθόνες, με έμφαση στη βελτίωση της οπτικής ποιότητας της οθόνης, ιδιαιτέρως για  φορητό εξοπλισμό, καθώς και την αύξηση του μεγέθους και της επίπεδης διαμόρφωσης της οθόνης. Οι  επιδιωκόμενες διαστάσεις, όσον αφορά τη μαζική παραγωγή έως το 1997, είναι από 2,8&Prime; έως  5,8&Prime; για τις οθόνες τηλεόρασης ηλεκτρονικής ευκρίνειας (electronic definition TV displays)  και τις οθόνες προβολής εκτεταμένης γραφικής παράστασης (extended graphic area projection  displays), και έως 15&Prime; για τις διαλογικές έγχρωμες οθόνες ηλεκτρονικών σταθμών εργασίας.  Ιδιαίτερη σημασία έχει η τεχνολογία ενεργού μήτρας LCD, που παρουσιάζει το πιο ελκυστικά  χαρακτηριστικά ως προς το χρώμα και την ευκρίνεια, αλλά μπορούν να εξεταστούν επίσης και άλλες  τεχνολογίες οθονών, όπως οθόνες επιδράσεως πεδίου (Field Effect), οθόνες ηλεκτροφωταύγειας  (Electro-Luminescent Displays), και σιδηρο-ηλεκτρικές οθόνες για εφαρμογές πολύ χαμηλού κόστους και  χαμηλής ενέργειας. Οι απαιτήσεις θα διατυπωθούν με συνεργασία μεταξύ των χρήστων και των  προμηθευτριών βιομηχανιών. Στο πεδίο των υποσυστημάτων μνήμης, οι εργασίες μπορούν να καλύψουν  θέματα αυξημένης χωρητικότητας, συμπαγοποίησης και επιδόσεων ανάγνωσης/γραφής για τη στήριξη  συστημάτων πολυμέσων και βίντεο υψηλής ευκρίνειας πραγματικού χρόνου. Οι τεχνολογίες που θα  εξεταστούν περιλαμβάνουν μαγνητοοπτικούς και μαγνητικούς δίσκους. Οι εργασίες σε περιφερειακά  οικιακών συστημάτων μπορούν να συγκεντρωθούν σε τεχνολογίες για τις απαιτούμενες διατάξεις σύνδεσης  οικιακών συσκεών σε ένα οικιακό σύστημα, καθώς και για τα απαιτούμενα περιφερειακά για τη στήριξη  της διαλογικής χρήσης. Στις δραστηριότητες υποστήριξης θα συμπεριληφθεί πρόγραμμα βιομηχανικής κατάρτισης στο πεδίο της  μελέτης σχεδιασμού οθονών και υποσυστημάτων μνήμης, ομάδα ειδικού ενδιαφέροντος που θα περιλαμβάνει  εκπροσώπους της βιομηχανίας και των καταναλωτών, καθώς και ειδική δράση για την ενθάρρυνση της  ευρωπαϊκής παραγωγής στρατηγικών υλικών και συστατικών στοιχείων για τη βιομηχανία περιφερειακών.  Θα εδραιωθεί ο συντονισμός με εθνικές δραστηριότητες για την αύξηση της συνολικής αξίας στην  Κοινοτήτα. Η διεθνής συνεργασία θα έχει ιδιαίτερη σημασία στο πεδίο των τεχνολογιών οθονών, όπου  απαραίτητες για την επιτυχία είναι κοινοπραξίες που συγκεντρώνουν τα συμφέροντα διαφόρων  βιομηχανικών εταίρων. ΣΥΣΤΗΜΑΤΑ ΠΟΛΥΜΕΣΩΝ Το αντικείμενο του τομέα αυτού είναι η στήριξη της στρατηγικής E  &  TA για την ανάπτυξη και  ολοκλήρωση των τεχνολογιών πληροφοριών και επικοινωνιών στις οποίες βασίζονται συστήματα τελικού  χρήστη πολυμέσων και οι ανάλογες εφαρμογές, προκειμένου να παρασχεθούν στους χρήστες νέες υπηρεσίες  βασισμένες στις τεχνολογίες των πληροφοριών. Θα αναληφθούν ειδικές εργασίες στον τομέα των  τεχνολογιών ολοκληρωμένων προσωπικών συστημάτων, που θα παράσχουν στον κάθε πολίτη προσωπική  πρόσβαση, ανεξαρτήτως από το μέρος στο οποίο βρίσκεται, σε υπηρεσίες πληροφοριακής υποδομής και  τοπικής επεξεργασίας πληροφοριών και που, για το λόγο αυτό, αντιπροσωπεύουν μία από τις κύριες  ευκαιρίες της αγοράς στην περιοχή των συστημάτων πολυμέσων. Οι εργασίες αυτές θα συμβάλουν στην  καθιέρωση σημαντικής θέσης της ευρωπαϊκής βιομηχανίας στην αγορά. Η εμφάνιση αγοράς για συστήματα πολυμέσων, που επιτρέπουν την χωρίς ίχνη ενσωμάτωση φωνής, βίντεο,  κειμένου, ήχου, κινούμενης εικόνας και γραφημάτων, είχε προαγγελθεί πριν μία δεκαετία. Τα  ηλεκτρονικά δίκτυα που εμφανίζονται στην Ευρώπη θα προωθήσουν έντονα αυτές τις υπηρεσίες,  διευρύνοντας ταχέως το περιεχόμενο και τη γεωγραφική κατανομή τους. Η πρόοδος στις επιδόσεις της  μικροηλεκτρονικής, των τεχνικών λογισμικού, των προτύπων και των ψηφιακών επικοινωνιών κατέστησε  μόλις σήμερα δυνατά τα συστήματα πολυμέσων. Αναμένεται ότι τα συστήματα πολυμέσων θα εφαρμοστούν  καταρχήν σε κατά παραγγελία εφαρμογές σε επαγγελματικές και οικιακές χρήσεις, στην εκπαίδευση, την  παραγωγή, τις χρηματοοικονομικές υπηρεσίες, την ιατρική, τις μεταφορές, τις ασφαλίσεις, το λιανικό  εμπόριο, τον τουρισμό και την αναψυχή, συμπεριλαμβανομένων των παιχνιδιών, των κινηματογραφικών  ταινιών και της τηλεόρασης. Αναμένεται η επίτευξη νέων επιπέδων παραγωγικότητας στις επιχειρήσεις  και την εκπαίδευση ως αποτέλεσμα των τεχνικών πολυμέσων. Αρχίζει τώρα να αναδύεται η αγορά για προσωπικά συστήματα, αγορά η οποία παρουσιάζει σημαντικά  περιθώρια επέκτασης. Μέχρι στιγμής δεν διαγράφονται σαφείς νικητές στην αγορά αυτη. Η Ευρώπη είναι  ήδη ισχυρή στις απαραίτητες τεχνολογίες, όπως η τεχνολογία της έξυπνης κάρτας και το CD-Rom, τα  ασφαλή πρωτόκολλα, το ενσωματωμένα συστήματα και το ειδικό λογισμικό εφαρμογών, ενώ προηγείται στα  συστατικά στοιχεία χαμηλής ενέργειας και σε ασφαλείς ευφυείς διατάξεις κρυπτογράφησης. Η νέα αυτή  αγορά παρέχει στην Ευρώπη την ευκαιρία να καλύψει το μεγαλύτερο μέρος του κύκλου παραγωγής, από τα  μικροεξαρτήματα στα συστήματα και την ανάπτυξη εφαρμογών, προσφέροντας τη βάση για την ώθηση της  ανταγωνιστικότητας σε λοιπά πεδία εφαρμογών. Οι δραστηριότητες στον τομέα αυτό θα συντονιστούν με εργασίες σε άλλα ειδικά προγράμματα. Ενώ το  πρόγραμμα ΤΠ έχει ως αντικείμενο εργασίες για εργαλεία και πρότυπα που αφορούν βασική επεξεργασία  πολυμέσων, το πρόγραμμα προηγμένων επικοινωνιών καλύπτει τεχνολογίες για μετάδοση πολυμέσων και  διαχείριση υπηρεσιών, καθώς και εκείνες που αφορούν τις ψηφιακές οπτικές υπηρεσίες, και το  πρόγραμμα τηλεματικής αφορά το ζήτημα της ενσωμάτωσης τέτοιου είδους ερευνητικών αποτελεσμάτων σε  συστήματα και υπηρεσίες πολυμέσων για επιλεγμένους χώρους εφαρμογών. Αναμένεται ότι κατά τη  διάρκεια του προγράμματος θα σημειωθεί σημαντική σύγκλιση σε ΤΠ, επικοινωνίες, καταναλωτικά  ηλεκτρονικά αγαθά, πληροφοριακές εκδόσεις και βιομηχανίες αναψυχής, τάση της οποίας θα γίνει πλήρης  εκμετάλλευση. Ο τομέας θα αναπτύξει και θα ολοκληρώσει τεχνολογίες γενικής χρήσεως για δημιουργία, χειρισμό,  επιμέλεια, έκθεση και αποθήκευση πληροφοριών και ολοκλήρωση των τεχνολογιών πολυμέσων μέσω σχεδίων  επικύρωσης που περιλαμβάνουν τη συνεργασία χρήστων και προμηθευτών. Η ETA περιλαμβάνει την  προδιαγραφή αλγορίθμων και καταλλήλων συστατικών στοιχειών, π.χ. πλακιδίων για συμπίεση/αποσυμπίεση  βίντεο, οπτική μνήμη και επεξεργαστές υψηλής χωρητικότητας, οθόνες υγρών κρυστάλλων, πληροφορικές  συσκευές (συμπεριλαμβανομένων των τερματικών πολυμέσων), καθώς και την ολοκλήρωσή τους σε προηγμένα  συστήματα πολυμέσων, πρότυπα για αποθήκευση, αναπαράσταση και συμπίεση/αποσυμπίεση πολυμέσων, καθώς  και λογισμικό πολυμέσων γενικής χρήσεως, συμπεριλαμβανομένων των εργαλείων για τη διεπαφή  χρήστη-μηχανήματος. Στην περιοχή του λογισμικού περιλαμβάνονται επεκτάσεις πολυμέσων για λογισμικό  και εργαλεία υφιστάμενων συστημάτων, δημιουργικά εργαλεία για την παροχή λογισμικού στα διάφορα  μέσα-βίντεο, οπτικοακουστικά, κινούμενες εικόνες, χρωματισμό και ιχνογραφία, καθώς και εργαλεία  συγγραφής που καθιστούν δυνατές εύχρηστες επί παραγγελία εφαρμογές πολυμέσων από τα επιμέρους  αντικείμενα των μέσων. Θα γίνει επίδειξη της ολοκλήρωσης στοιχείων υλικού και λογισμικού σε  συστήματα που θα καλύπτουν ποικιλία εφαρμογών για τον τελικό χρήστη. Επιπλέον, θα υπάρξουν σχέδια  επίδειξης των δυνατοτήτων ολοκλήρωσης των τεχνολογιών πολυμέσων και της βέλτιστης πρακτικής. Οι  τεχνολογίες λογισμικού, οι οποίες παρέχουν μεγαλύτερη άνεση και ασφάλεια στον άνθρωπο όσον αφορά τα  συστήματα πολυμέσων και οι οποίες διαδραματίζουν, ως εκ τούτου, σημαντικό ρόλο, αποτελούν  πρωταρχικό παράγοντα για την αποδοχή των συστημάτων πολυμέσων. Οι εργασίες στον τομέα αυτό θα βασιστούν σε ισχυρά ευρωπαϊκά αποτελέσματα που έχουν ήδη αναπτυχθεί  στα πλαίσια των προηγουμένων προγραμμάτων πλαισίων, συμπεριλαμβανομένων των CD-I, των προτύπων για  βίντεο MPEG, καθώς και συστημάτων και εργαλείων πολυμέσων. Τα θέματα πνευματικής ιδιοκτησίας,  συμπεριλαμβανομένων των πνευματικών δικαιωμάτων των αντικειμένων των μέσων, της ευχρηστίας, των  ισχυόντων περιορισμών δικτύων, θα αποτελέσουν προκλήσεις προς αντιμετώπιση, όπως και η ολοκλήρωση  των τεχνολογιών για εφαρμογές πολυμέσων, ιδιαιτέρως με το υφιστάμενο υλικό και λογισμικό. Οι εργασίες στα ολοκληρωμένα προσωπικά συστήματα θα συγκεντρωθούν σε δύο θέματα: στην ανάπτυξη  πολυλειτουργικών τεχνολογιών, ολοκληρωμένων διατάξεων για την πρόσβαση των χρηστών οι οποίες θα  είναι ικανές για το χειρισμό δεδομένων πολυμέσων, συμπεριλαμβανομένου του ηλεκτρονικού πορτοφολιού  και των  προσωπικών και ομαδικών συσκευών επικοινωνίας και των κινητών επικοινωνιών σε γραφεία,  καθώς και στην εφαρμογή της τεχνολογικής προόδου στη βιομηχανία παροχής πληροφοριών, ώστε να  ικανοποιηθεί η διαρκώς αυξανόμενη ζήτηση αποτελεσματικών υπηρεσιών εκ μέρους των χρηστών. Οι δύο  αυτές πτυχές καλύπτουν το σκέλος εφαρμογής της λύσης πλήρους συστήματος η οποία, ως προς την πλήρη  ανάπτυξη της, θα βασιστεί σε υφιστάμενη υποδομή ασυρμάτου δικτύου και τηλεπικοινωνιών, και η οποία  θα λάβει υπόψη νέες δραστηριότητες ανάπτυξης στις περιοχές αυτές που καλύπτονται στα προγράμματα  τηλεπικοινωνιών και τηλεματικής. Στις δραστηριότητες υποστήριξης περιλαμβάνεται η κατάρτιση μελετητών και συντακτών εφαρμογών  πολυμέσων. Οι προμηθευτές τεχνολογίας και η βιομηχανία συγγραφής θα παράσχούν πληροφορίες για  διάδοση με σκοπό την στήριξη της βιομηχανικής συνεργασίας, ώστε να προετοιμασθεί το έδαφος για την  εκπόνηση προτύπων. Θα δημιουργηθούν στενοί δεσμοί με λοιπές πρωτοβουλίες τεχνολογιών γενικής  χρήσεως, ιδίως περιφερειακών, μικροηλεκτρονικής, μηχανολογίας λογισμικού και μικροεπεξεργαστών. ΜΑΚΡΟΠΡΟΘΕΣΜΗ ΕΡΕΥΝΑ Η εντατική προσπάθεια E  &  TA που απαιτείται για την αύξηση του ρυθμού μετάβασης από το εργαστήριο  στην αγορά, μέσα σε ταχέως μεταβαλλόμενο τεχνολογικό σκηνικό, εμπεριέχει τον κίνδυνο της  βραχυπρόθεσμης θεώρησης. Έχει βασική σημασία ένα βιομηχανικό όραμα που θα προσφέρει πλαίσιο αναφοράς για έρευνα μικρότερης  χρονικής κλίμακας, είναι όμως δύσκολη η επίτευξή του υπό συνθήκες που πιέζουν για την άμεση διάθεση  νέων προϊόντων στην αγορά. Η συγκέντρωση σε περισσότερο βραχυπρόθεσμη έρευνα κινδυνεύει,  ταυτόχρονα, να στερήσει την βιομηχανία από τους απαραίτητους ανθρώπινους πόρους που θα καταστήσουν  δυνατό το επόμενο κύμα καινοτομιών και που θα ανταποκριθούν στις ειδικές βιομηχανικές ανάγκες  προηγμένης έρευνας. Η επένδυση εκ μέρους της Κοινότητας σε προηγμένη και μακροπρόθεσμη έρευνα θα  προαγάγει ισχυρή και στοχοθετημένη συνεργασία μεταξύ βιομηχανίας και ακαδημαϊκού κόσμου και θα  διασφαλίσει ότι με τη βραχυπρόθεσμη βελτίωση της ανταγωνιστικότητάς μας, δεν υποθηκεύουμε το  μεσομακροπρόθεσμο τεχνολογικό μας μέλλον. Οι δραστηριότητες θα στοχεύουν επομένως στην ταυτόχρονη  διασφάλιση: - της διατήρησης του δυναμικού για «το επόμενο κύμα καινοτομιών», παράλληλα με τις πλέον  βραχυπρόθεσμες ανάγκες που υπαγορεύει η ταχεία τεχνολογική μεταβολή, - της αναπλήρωσης της περιορισμένης εμπειρογνωμοσύνης που στηρίζει την ευρωαπϊκή E  &  TA στις  τεχνολογίες της πληροφορίας στις περιοχές όπου χρειάζεται περισσότερο. Οι στόχοι αυτοί μπορούν να επιτευχθούν μέσω δικτύων αριστείας και ανάντη έργων E  &  TA. Τα θεματικά δίκτυα αριστείας παρέχουν πλαίσια για το συντονισμό E  &  TA, την μεταφοράς  τεχνολογίας, την κατάρτιση, καθώς και κοινή υποδομή. Διατηρούνται δυναμικά εκ μέρους της ίδιας της  τεχνολογικής κοινότητας (προμηθευτές, χρήστες και ερευνητές). Τα εν λόγω πλαίσια συντονισμού, όπου  η σκοπιά της βιομηχανίας αποτελεί σημαντικό παράγοντα, αναμένεται να διαδραματίζουν κεντρικό ρόλο. Τα ανάντη έργα E  &  TA εμπίπτουν σε δύο κατηγορίες: - προηγμένα έργα που συνεπάγονται υψηλό αλλά αποτιμήσιμο τεχνολογικό κίνδυνο και των οποίων η  επιτυχία θα είχε άμεσες επιπτώσεις στην βιομηχανική ανταγωνιστικότητα. Έργα της κατηγορίας αυτής  συμβάλλουν συχνά στην επίλυση ειδικών προβλημάτων που έχουν εντοπιστεί σε πλαίσιο συντονισμού με  άλλα τμήματα του προγράμματος -η βραχυπρόθεσμη δράση μπορεί να προσφέρει σημαντική συμβολή σε ένα  μακροπρόθεσμο στόχο. Ένα έργο δεν πρέπει κατ' ανάγκην να καταλήγει άμεσα σε ένα προϊόν ή μια  υπηρεσία που μπορεί να συμβάλει στη δημιουργία των εν λόγω προϊόντων ή υπηρεσιών σε διάφορα κατάντη  έργα 7 - έργα που χαρακτηρίζονται από το δυναμικό που έχουν για επίτευξη τεχνολογικών αλμάτων με  μακροπρόθεσμες βιομηχανικές επιπτώσεις και που, επομένως, είναι εξ ορισμού ελεύθερα από  περιορισμούς κατάντη εργασιών οποτεδήποτε αυτές διεξάγονται. Τα έργα και στις δύο κατηγορίες θα επιλεγούν επίσης βάσει της ικανότητάς τους να δημιουργήσουν  ανθρώπινους πόρους σε πεδία με αναγνωρίσιμες ανεπάρκειες, καθώς και βάσει της συμπληρωματικότητας  των συγκεντρωμένων δεξιοτήτων, ιδιαιτέρως σε πολυεπιστημονικά πεδία. Δεν θα γίνει περιγραφή των τεχνολογικών περιοχών που θα εξετασθούν, διότι αναμένεται ότι οι  προτάσεις θα ανταποκριθούν στις ευκαιρίες και τις απαιτήσεις στο βαθμό που προκύπτουν. Αναμένεται  ότι πολλές δραστηριότητες θα σχετίζονται με ανάντη πτυχές των δραστηριοτήτων E  &  TA που έχουν  αναληφθεί σε άλλα μέρη του προγράμματος, διασφαλίζοντας τη διατήρηση και την επέκτασή τους στην  πορεία του χρόνου. Στοχοθετημένη δέσμη Πρωτοβουλία ανοικτών συστημάτων μικροεπεξεργαστών (OMI) Αντικείμενο της πρωτοβουλίας OMI είναι η διάθεση στην Ευρωπη αναγνωρισμένης ικανότητας σε συστήματα  μικροεπεξεργαστών και η προαγωγή της ευρύτερης αποδοχής τους σε συστήματα εφαρμογών, τόσο στην  Ευρώπη όσο και παγκοσμίως. Οι μικροεπεξεργαστές με το σχετικό τους λογισμικό αποτελούν τη νοήμονα βάση των ηλεκτρονικών  συστημάτων. Οι εφαρμογές τους εκτείνονται από υπερσύγχρονα συστήματα ελέγχου αεροδιαστημικής,  ρομποτικής, βιομηχανικού ελέγχου και τηλεπικοινωνιών έως φορητά τηλέφωνα, ηλεκτρονικά καταναλωτικά  αγαθά, αυτοκίνητα, καθώς και συστήματα υπολογιστών γενικών καθηκόντων, από υπερυπολογιστές έως  προσωπικούς υπολογιστές τύπου notebook. Η αγορά μικροϋπολογιστών κυριαρχείται σήμερα από  προμηθευτές των ΗΠΑ, οι οποίοι διαθέτουν μικροϋπολογιστές τεχνολογίας CISC (Complex Intruction-Set  Computing - επεξεργασία σύνθετου συνόλου εντολών) που χρησιμοποιούνται σε περισσότερα από 80 % των  τρεχόντων συστημάτων και σε σχεδόν όλους τους H/Y. Εμφανίζονται, ωστόσο, νέες αγορές σε  ενσωματωμένα συστήματα, δηλαδή συστήματα που δεν δύνανται να προγραμματιστούν από τον τελικό  χρήστη. Η ισχυρή θέση στους προηγμένους μικροεπεξεργαστές RISC (Reduced Intruction-Set Computing -  επεξεργασία περιορισμένου συνόλου εντολών), που είναι η τεχνολογία αιχμής, συνιστά σημαντική  ευκαιρία της ευρωπαϊκής βιομηχανίας για να βελτιώσει την αναταγωνιστική της θέση και να παράσχει  νέες ευκαιρίες απασχόλησης έως το τέλος της δεκαετίας, όχι μόνο στους μικροεπεξεργαστές και το  λογισμικό συστημάτων, αλλά και σε ευρύ φάσμα βιομηχανιών χρήστων, και ιδίως σε ενσωματωμένα  συστήματα. Η OMI θα βασισθεί σε εργασίες που άρχισαν στο τρίτο πρόγραμμα-πλαίσιο, που με τη σειρά του  στηρίζεται σε δραστηριότητες που ενισχύονται από σειρά κρατών μελών, καθώς και σε αποτελέσματα της  μικροηλεκτρονικής, του λογισμικού, της ολοκλήρωσης συστημάτων εφαρμογών και προτύπων από όλα τα  μέρη του προγράμματος Esprit και από άλλες πηγές. Σκοπός της είναι η συγκέντρωση και ο συντονισμός  προσπαθειών στην E  &  TA συστημάτων μικροεπεξεργαστών στο σύνολο της Κοινότητας για την  συγκέντρωση της κρίσιμης μάζας που θα επιτρέψει στην ευρωπαϊκή βιομηχανία να ανταγωνισθεί  αποτελεσματικά σε παγκόσμιο επίπεδο. Η OMI στοχεύει να επιτύχει παρέχοντας συστατικά στοιχεία για χρήση σε εφαρμογές ενσωματωμένων  συστημάτων, επιδιώκοντας όμως, επίσης, ενδεχόμενη υποστήριξη της βιομηχανίας υπολογιστών.  Αντιμετωπίζεται το σύνολο του φάσματος συστημάτων μικροεπεξεργαστών, από πολύ υψηλές επιδόσεις έως  πολύ χαμηλής ισχύος. Η OMI συγκεντρώνει τις προσπάθειές της στη στρατηγική αναχαίτισης της  υφιστάμενης μη ευρωπαϊκής τεχνολογίας, καθώς και στην επόμενη γενεά τεχνολογίας πέρα από αυτήν (έως  το έτος 2000). Δεδομένης της μεγάλης κλίμακας χρήσης των μικροϋπολογιστών από τις ευρωπαϊκές  εταιρείες, πρέπει να παρασχεθεί μια ομαλή ευρωπαϊκή πορεία, μετάβασης από τη σήμερα διαθέσιμη στη  νέα τεχνολογία. Η OMI  θα χρησιμοποιήσει πορίσματα από όλα τα μέρη του κοινοτικού προγράμματος-πλαισίου και από  άλλες πηγές. Η μακροπρόθεση E  &  TA γενικής χρήσεως εντός της OMI θα ασχοληθεί με εργασίες σε  συστατικά στοιχεία και εργαλεία προηγμένων συστημάτων μικροεπεξεργαστών. Πρόκειται για τη χρήση και  την αναπροσαρμογή μικροεπεξεργαστών υψηλών επιδόσεων, μεταξύ άλλων και για σειρά αρχιτεκτονικών  ψηφιακού σήματος, θολή λογική (fuzzy logic), μετατροπής από αναλογικό σε ψηφιακό και λοιπές  λειτουργίες σε συστήματα μικροπλακετών (on-chip) προηγμένες τεχνολογίες για νέα είδη  μικροεπεξεργαστών, περιβάλλοντα σχεδιασμού διόρθωσης λαθών και δοκιμών για συστήματα μικροπλακετών  (on-chip), λογισμικό συστημάτων, περιλαμβανομένων μηχανισμών φορητότητας λογισμικού και πρότυπα. Σε συμπληρωματικές δραστηριότητες θα γίνει η ένταξη των αποτελεσμάτων της προηγούμενης γενεάς έργων  που άρχισαν με το τρίτο πρόγραμμα-πλαίσιο, με σκοπό την επιτάχυνση της αφομοίωσης των πορισμάτων  της OMI μέσω πρότυπων πειραματικών εφαρμογών συστημάτων μικροπλακετών από βιομηχανίες-χρήστες. Οι  εργασίες θα συγκεντρωθούν στα απαιτούμενα για την εφαρμογή ηλεκτρονικά και λογισμικά υποσυστήματα  και, κατά κανόνα, όχι σε ολόκληρο το σύστημα εφαρμογής. Το τελευταίο αυτό ενδέχεται να υποστηριχθεί  από το EUREKA, την ΕΥΔ (ESA) και άλλα ευρωπαϊκά ερευνητικά πλαίσια, πρωτοβουλίες των κρατών μελών  και άλλα κοινοτικά προγράμματα. Πρότυπες πειραματικές εφαρμογές πρόκειται να επιλεγούν βάσει ανειλημμένου βιομηχανικού  ενδιαφέροντος και ευρύτερου κοινωνικού και οικονομικού οφέλους. Στα πιθανά πεδία εφαρμογών περιλαμβάνονται συστήματα ελέγχου αυτοκινήτων για ρύπανση και κατανάλωση  ενέργειας, για επικοινωνίες και για γεωγραφικό εντοπισμό οχημάτων, συστήματα επικοινωνιών από  προηγμένη μεταγωγή έως φορητή τηλεφωνία, συστήματα κατά παραγγελία για έλεγχο παραγωγής και  ρομποτική στη μεταποίηση, προηγμένα συστήματα πολυμέσων, αεροδιαστημικές και λοιπές ενσωματωμένες  εφαρμογές υψηλών επιδόσεων. Αναπόσπαστο μέρος της όλης εργασίας E  &  TA θα έχει η συμμετοχή της  βιομηχανίας που κάνει χρήση των εφαρμογών αυτών, ώστε να καταστήσει γνωστές στους προμηθευτές  τεχνολογίας τις απαιτήσεις του χρήστη, καθώς και για την έγκαιρη αφομοίωση των πορισμάτων από την  βομηχανία. Σκοπός είναι η επιτάχυνση της διαδικασίας ολοκλήρωσης συστημάτων μέσω «κάθετης  ολοκλήρωσης» (παραγωγός μικροϋπολογιστών, προμηθευτής λογισμικού ολοκληρωτής συστημάτων  συνεργαζόμενοι μεταξύ τους) που θα οδηγήσει τόσο σε ισχυρές βιομηχανίες προμηθευτές συστημάτων και  βιομηχανίες-χρήστες, όσο και σε αύξηση της απασχόλησης στον κλάδο της υψηλής τεχνολογίας. Θα διατεθούν αποτελεσματικοί μηχνανισμοί για τη διάδοση και τη μεταφορά των πορισμάτων στο σύνολο  της Κοινότητας και παγκοσμίως. Ο σκοπός αυτός θα επιτευχθεί με διασκέψεις, ομάδες τεχνικών  ενδιαφερόντων και δίκτυα αριστείας, με περιφερειακά κέντρα σχεδιασμού και δοκιμών συμμόρφωσης, τα  οποία πρόκειται να συνδράμουν ιδίως τις ΜΜΕ στην εκμετάλλευση της τεχνολογίας OMI, καθώς επίσης και  από μία δράση για τη φορητότητα των OMI, που θα προαγάγει πρότυπα συστημάτων μικροεπεξεργαστών σε  μικροπλακέτες (on-chip), όπως επίσης και το πρότυπο εικονικής ψηφιακής διεπαφής, καταδεικνύοντας  την αξία των πειραμάτων φορητότητας. Οι δραστηριότητες συντονίζονται κατάλληλα με πρωτοβουλίες στα  κράτη μέλη. Τόσο τα προγράμματα βιομηχανικής κατάρτισης όσο και η κατάρτιση σε πανεπιστήμια και κέντρα  αριστείας, παραδείγματος χάρη με τη βελτιώση υφισταμένων μηχανισμών, όπως η δράση κατάρτισης VLSI  (ολοκλήρωση πολύ μεγάλης κλίμακας), πρόκειται να υποστηριχθούν. Προβλέπεται η διεθνής συνεργασία,  στις ΗΠΑ και την Ιαπωνία, ιδιαιτέρως στο πεδίο των ανοικτών προτύπων για βιβλιοθήκες υπερκυττάρων  και λογισμικό συστημάτων. Στοχοθετημένη δέσμη Υπολογιστές και δίκτυα υψηλών επιδόσεων (HPCN) Στόχος της παρούσας εστιασμένης δέσμης είναι η εκμετάλλευση των ευκαιριών που παρέχονται από τους  υπολογιστές και τα δίκτυα υψηλών επιδόσεων για την επέκταση του δυναμικού εφαρμογών του και τη  συνακόλουθη επιτάχυνση του ρυθμού καινοτομίας και εξυπηρέτησης του συνόλου της οικονομίας. Οι πρόσφατες τεχνολογικές εξελίξεις στους υπολογιστές και το σχηματισμό δικτύων υπόσχονται  επαναστατικές ποιοτικές και ποσοτικές μεταβολές στη χρήση συστημάτων υπολογιστών και επικοινωνιών  νέας γενεάς. Το κύριο κίνητρο για την αποδοχή και ανάληψή τους από τις βιομηχανίες χρήστες θα είναι  οι συντομότεροι χρόνοι έως τη διάθεση στην αγορά, καθώς και η βελτιωμένη ποιότητα προϊόντων. Η  χιλιαπλάσια βελτίωση του λόγου κόστους/επίδοσης για συστήματα υπολογιστών και δικτύων θα επιτρέψει  αυξανόμενο αριθμό νέων εφαρμογών οι οποίες ήταν αδύνατες κατά το παρελθόν και θα αναδειχθεί σε  δεσπόζοντα κινητήριο μοχλό για τη ζήτηση. Τα πειράματα θα υποκατασταθούν από προσομοίωση μέσω  υπολογιστή σε συνεχώς αυξανόμενο αριθμό βιομηχανιών, συμπεριλαμβανομένων και των παραδοσιακών.  Ακόμα, αναμένεται ότι θα αναληφθεί με ταχείς ρυθμούς κατά το δεύτερο ήμισυ της δεκαετίας η χρήση  συστημάτων HPCN για εμπορικές εφαρμογές. Ο σχηματισμός δικτύων υψηλής ταχύτητας σε προσιτό κόστος  θα επιτρέψει κατανεμημένες εφαρμογές βασισμένες σε εικόνα και θα έχει ως αποτέλεσμα την πλήρη  καρποφορία των συστημάτων πολυμέσων. Υφιστάμενα βαθμωτά/ανυσματικά συστήματα θα συμπληρωθούν  βραχυπρόθεσμα με παράλληλα συστήματα, ενώ αναμένεται ότι μέχρι το έτος 2000 παράλληλα συστήματα και  εστιασμένες τεχνολογίες σταθμών εργασίας θα συγκλίνουν για την παραγωγή βαθμώτων ετερογενών δικτύων  πολυυπολογιστών. Οι προτεραιότητες της δέσμης έχουν ως εξής: - υπερπήδηση εμποδίων για την εκμετάλλευση των υποκειμένων τεχνολογιών, ιδίως στο πεδίο των  εφαρμογών και λογισμικού HPCN, μέσω βελτίωσης της δυνατότητας προγραμματισμού, της ευχρηστίας και  της φορητότητας. Η τυποποίηση θα διαδραματίζει δεσπόζοντα ρόλο για την αποδοχή των νέων αυτών  εφαρμογών στην αγορά. - τόνωση της ανάπτυξης των υποκειμένων τεχνολογιών για συστήματα πληροφοριών και επικοινωνιών προς  την κατεύθυνση παροχής ευέλικτων ετερογενών δικτύων πολυυπολογιστών που καλύπτουν ευρύ φάσμα  απαιτήσεων των χρήστων, βάσει των αρχών της βαθμιαίας επεκτασιμότητας και της διαλειτουργικότητας, - στήριξη στην υφιστάμενη ευρωπαϊκή ισχύ ως προς την εστίαση των εφαρμογών, τους ανθρώπινους πόρους  και τις επιστημονικές και τεχνολογικές ικανότητες 7 εκμετάλλευση υφισταμένων υποδομών και  προγραμμάτων και, κατά περίπτωση, δημιουργία κοινοτικής προστιθέμενης αξίας μέσω καταλυτικών  δράσεων. Οι εργασίες της δέσμης θα οργανωθούν γύρω από πέντε συντονισμένες ομάδες δραστηριοτήτων, κατά το  δυνατόν συγκεντρωνόμενες και βασιζόμενες σε λοιπές δραστηριότητες του προγράμματος-πλαισίου, στις  πρωτοβουλίες των κρατών μελών και αλλού. Οι πρώτες τρεις ομάδες αφορούν εφαρμογές μείζονος  βιομηχανικής σημασίας. Τα υποκείμενα συστήματα γενικής χρήσεως και τεχνολογίες λογισμικού θα είναι  τα αντικείμενο της τέταρτης συντονισμένης ομάδας. Η πέμπτη θα ασχοληθεί με συμπληρματικές  συντονισμένες δράσεις. Η συνεργασία μεταξύ χρήστων και προμηθευτών συστημάτων και υπηρεσιών θα  συμβάλει στον καθορισμό των εξελισσόμενων απαιτήσεων των χρήστων για συστήματα HPCN μελλοντικών  γενεών. Η βασική Ε  &  ΤΑ για επικοινωνίες και για διαχείριση δικτύων καλύπτεται στο ειδικό  πρόγραμμα τηλεπικοιωνιών. Η πρώτη ομάδα δραστηριοτήτων αφορά εφαρμογές προσομοίωσης και σχεδιασμού. Στόχος είναι να  καταδειχθούν νέες εφαρμογές που χρειάζονται τις δυνατότητες των HPCN για οικονομικά αποδοτικές  λύσεις και που έχουν σαφή επίδραση στις βιομηχανικές επιδόσεις, μικρότερο χρόνο έως τη διάθεση στην  αγορά και βελτιωμένη ποιότητα προϊόντων. Το βάρος θα δοθεί σε υπολογιστική ρευστοδυναμική,  επεξεργασία σημάτων, προσομοιώσεις συστημάτων, δυναμική συμπεριφορά υλικών, ηλεκτρομαγνητική,  κατάρτιση μοντέλων μορίων και λοιπές χημικοφαρμακευτικές εφαρμογές. Ο ταχέως αυξανόμενος αριθμός προσωπικού που είναι καταρτισμένο στη χρήση συστημάτων HPCN θα  καταστήσει δυνατές τις κατανεμημένες εφαρμογές σύμφωνα με τις απαιτήσεις των χρήστων.  Μακροπρόθεσμος στόχος είναι η ενασχόληση με προηγμένα σύνθετα και, εντέλει, πλήρη συστήματα  προσομοίωσης που συνδυάζουν περισσότερους επιστημονικούς κλάδους. Οι δραστηριότητες στις εφαρμογές διαχείρισης πληροφοριών στοχεύουν στην κατάδειξη της οικονομικής  βιωσιμότητας των τεχνικών HPCN στα πεδία των σύνθετων διαδικασιών στήριξης αποφάσεων και των  συναλλαγών ανοικτής γραμμής υψηλών επιδόσεων. Το σημείο εστίασης των δραστηριοτήτων καθορίζεται από  την ανάγκη σύνθετων πολυλειτουργικών, προσαρμόσιμων, πολύ αξιόπιστων και ασφαλών λύσεων. Οι  δραστηριότητες περιλαμβάνουν την εφαρμογή HPCN στην ανάλυση σύνθετων δεδομένων, την αποθήκευση και  ανάκτηση πληροφοριών σε μεγάλες και κατανεμημένες βάσεις και την εφαρμογή διεπαφών  ανθρώπου-υπολογιστή βασισμένων σε εικόνα. Θα εξετασθούν εφαρμογές αιχμής σε κατάλληλους τομείς,  όπως στον τραπεζικό και στον ασφαλιστικό τομέα, στη διανομή ενέργειας και σε άλλους καίριους  τομείς. Μέσω δράσεων χρειάζεται να αναπτυχθεί ευαισθησία για νέες λύσεις και προσεγγίσεις σε  επίπεδο διαχείρισης. Η τρίτη ομάδα στοχεύει στην προαγωγή της χρήσης τεχνολογιών HPCN γενικής εφαρμογής για εφαρμογές  ενσωματωμένων συστημάτων ιδιαίτερης οικονομικής σημασίας, όπως ποιοτικός έλεγχος, προηγμένη  επιτήρηση, σύνθετος έλεγχος και νοήμων μηχανολογικός εξοπλισμός. Στις δραστηριότητες  περιλαμβάνονται επεξεργασία σύνθετου σήματος, αναγνώριση τύπου, κατανόηση και επεξεργασία εικόνας  καθώς και εφαρμογές με ειδικές απαιτήσεις σε πραγματικό χρόνο. Θα υπογραμμιστεί η χρήση συστατικών  στοιχείων και υποσυστημάτων εμπορευμάτων, καθώς και η προδιαγραφή κατάλληλων για τυποποίηση  αρχιτεκτονικών. Η τέταρτη ομάδα, λογισμικού και τεχνολογίας συστημάτων, θα στηρίξει την ανάπτυξη νέων γενεών  συστημάτων HPCN που είναι προσανατολισμένα στο χρήστη. Οι εργασίες θα βασιστούν σε δραστηριότητες  σε τεχνολογίες λογισμικού, ημιαγωγών και πολυμέσων. Θα απλοποιηθεί η χρήση ευρέος φάσματος  εφαρμογών, περιβαλλόντων χρηστών κατάλληλων για τη χρήση παραλλήλων, κατανεμημένων και  ενσωματωμένων συστημάτων, προηγμένων αρχιτεκτονικών συστημάτων, καθώς και υποσυστημάτων, όπως  εξυπηρετητές υπολογισμών και πληροφοριών και προηγμένες διεπαφές ανθρώπου-υπολογιστή πτυχές  συστημάτων γενικής χρήσεων της διαχείρισης κατανεμημένων βάσεων δεδομένων και κατανεμημένης  επεξεργασίας. Πρόκειται επίσης να εξεταστούν δοκιμασίες της γενικής σύλληψης και της οικονομικής  βιωσιμότητας νέων τρόπων υπολογιστών, περιλαμβανομένων των οπτικών υπολογιστών και νευρωνικών  δικτύων. Η εμφάνιση ετερογενών δικτύων πολυυπολογιστών θα προωθηθεί μέσω της ανάπτυξης διεπαφών  υπολογιστή-υπολογιστή και υπολογιστή-δικτύου, συμπεριλαμβανομένων των λειτουργικών πρωτοκόλλων  τους, καθώς και των σχετικών δραστηριοτήτων επίδειξης και επικύρωσης. Θα ενθαρρυνθούν η τυποποίηση  και κοινές πρακτικές μεταξύ εκτεταμένων ομάδων χρηστών και πωλητών. Τις εργασίες θα συμπληρώσουν και δραστηριότητες στήριξης για την ανάπτυξη πανευρωπαϊκού  περιβάλλοντος και υποδομής HPCN με την επίτευξη κατάλληλου συντονισμού με συμπληρωματικές  δραστηριότητες και προγράμματα. Στο πλαίσιο αυτό θα διοριγανωθούν συντονισμένες δράσεις υπό μορφή  δικτύων που αποσκοπούν στην παρακίνηση της κατάρτισης μέσω της μεταφοράς έρευνας και τεχνολογίας σε  βιομηχανικούς χρήστες. Η εκτέλεση πειραμάτων εφαρμογών που, κατά κανόνα, βασίζονται σε υφιστάμενες  υποδομές και τα ιδρύματα για τα οποία απαιτείται κοινοτική διάσταση, θα υποστηριχθούν και θα  βοηθήσουν τους χρήστες να αξιολογήσουν τις ευκαιρίες, θα διευκολύνουν την ταχύτερη υιοθέτηση και  χρησιμοποίηση τεχνολογιών HPCN και θα καθοδηγήσουν τη δημιουργία αγοράς για τους ευρωπαίους  προμηθευτές συστημάτων. Τα πειράματα αυτά θα διευκολύνουν επίσης τις σχέσεις χρήστων-προμηθευτών  στην Ευρώπη. Οι δραστηριότητες Ε  &  ΤΑ θα συντονιστούν με συναφή έργα του προγράμματος EUREKA, καθώς και με  εθνικά και περιφερειακά προγράμματα. Για την επιτάχυνση της εμφάνισης ευρύτερα αποδεκτών προϊόντων  και τεχνολογιών HPCN θα καθιερωθούν διασυνδέσεις και, κατά περίπτωση, ειδική συνεργασία διεθνούς  επιπέδου. Στοχοθετημένη δέσμη Τεχνολογίες για επιχειρηματικές διεργασίες Για την αύξηση της παραγωγικότητας και της ποιότητας και τη διασφάλιση της ανταγωνιστικότητας,  πολλές επιχειρήσεις αναδιαρθρώνουν τις επιχειρηματικές διεργασίες τους καταλήγοντας σε νέα διάταξη  εργασιών. Κύριο χαρακτηριστικό της αναδιάρθρωσης είναι η ολοκλήρωση των επιχειρηματικών διεργασιών  καθόλη την έκταση των επιχειρηματικών λειτουργιών, ήτοι πωλήσεων, ανάπτυξης προϊόντων και  οικονομικών πτυχών. Ένα άλλο χαρακτηριστικό είναι η αύξηση της ομαδικής εργασίας, συχνά μεταξύ  διαφορετικών τμημάτων. Ένα τρίτο χαρακτηριστικό είναι η μετάβαση από το μεγάλο καταμερισμό εργασίας  που αποτελούσε τρέχον καθεστώς έως τη δεκαετία του 1980, σε ολοκλήρωση καθηκόντων, όπου διάφορα από  αυτά εκτελούνται από το ίδιο άτομο. Η τεχνολογία των πληροφοριών συνιστά βασικό υπόβαθρο για τις  περισσότερες από τις νέες αυτές ρυθμίσεις, που κατά τα άλλα είτε δεν είναι εφικτές είτε είναι  αντιοικονομικές. Οι νέες επιχειρηματικές διεργασίες περιλαμβάνουν συχνά σύνθετες αποφάσεις, απαιτούν  εμπεριστατωμένες γνώσεις, ταχεία απόκριση και συνδέονται με τη ροή των εργασιών. Πολλές από τις  νέες διεργασίες έχουν ανάγκη στήριξης από νέες τεχνολογίες ή νέους συνδυασμούς τεχνολογιών 7 η  ολοκλήρωση των τεχνολογιών αποτελεί εν προκειμένω την απαιτούμενη κεντρική στήριξη. Ιδιαίτερης  σημασίας είναι τα εργαλεία για τη στήριξη συλλογικής εργασίας και διαχείρισης εγγράφων. Υφίστανται  σημαντικά περιθώρια βελτιώσεων της απόδοσης, ιδίως των υπηρεσιών διαχείρισης εγγράφων. Στόχος της εστιασμένης δέσμης είναι ουσιαστικά η αύξηση της συμμετοχής των ΤΠ στην  αποτελεσματικότητα των οργανισμών μέσω, πρώτον, βελτίωσης και επίδειξης του επιπέδου κατανόησης της  βέλτιστης πρακτικής στη χρήση ΤΠ σε επιχειρηματικές διεργασίες και, δεύτερον, μέσω ανάπτυξης των  υποκείμενων τεχνολογιών που θα στηρίξουν τις νέες οργανωτικές εξελίξεις. Η δέσμη θα κατευθύνεται  από τις εφαρμογές και θα χρησιμοποιήσει την εστίαση αυτή για την ολοκλήρωση τεχνολογιών από  διάφορους τομείς του ειδικού προγράμματος, καθώς και για την ανάπτυξη συμπληρωματικών νέων  τεχνολογιών. Οι χρήστες θα διαδραματίσουν μείζονα ρόλο στη δέσμη, παρέχοντας προσανατολισμό για την  αποδοτική χρήση ΤΠ. Θα συμπεριληφθούν επίσης διάφορες πτυχές σχετικές με το περιβάλλον εργασίας. Η  δέσμη βασίζεται στις εργασίες στήριξης ΤΠ για επιχειρηματικές διεργασίες που έχουν εκτελεστεί σε  προηγούμενες φάσεις του προγράμματος Esprit. Θα υπάρξει στενός συντονισμός με εργασίες που  διεξάγονται στα προγράμματα τηλεματικής και τηλεπικοινωνιών. Η έρευνα ΤΠ για επιχειρηματικές διεργασίες είναι πολυεπιστημονική, και περιλαμβάνει κατάρτιση  μοντέλων επιχειρηματικών διεργασιών, «τεχνολογία» της οργάνωσης, αρχιτεκτονική διεργασιών  πληροφοριών και επικοινωνιών εντός της επιχείρησης, ολοκλήρωση συστατικών στοιχείων λογισμικού για  απαιτήσεις επιχειρήσεων, καθώς και ολοκλήρωση της διαχείρισης εγγράφων σε οργανισμούς και δημόσιες  υπηρεσίες που χρησιμοποιούν πολλές γλώσσες εργασίας. Μέρος της έρευνας θα αποτελέσουν επίσης  υφιστάμενες διαφορές μεταξύ χωρών στην επιχειρηματική οργάνωση και τις σχετικές πρακτικές. Θα  εξεταστεί επίσης η ολοκλήρωση κινητών προσωπικών συστημάτων. Η Ε  &  ΤΑ για τεχνολογίες που στηρίζουν τις επιχειρηματικές διεργασίες θα ακολουθήσει προσέγγιση  προσανατολισμένη και κατευθυνόμενη από τις εφαρμογές, η οποία θα καταλήξει στην ολοκλήρωση διαφόρων  τεχνολογιών. Θα ακολουθηθούν επίσης μέθοδοι ολοκλήρωσης με υφιστάμενες εφαρμογές και δεδομένα των  επιχειρήσεων. Θα εκτελεστεί συμπληρωματική έρευνα σε συλλογική εργασία και διαχείριση εγγράφων με  υποστήριξη υπολογιστή. Για τη στήριξη των νέων μορφών αυτοματισμού των επιχειρηματικών διαδικασιών απαιτούνται νέες  προσεγγίσεις των μεθόδων για την όλοκλήρωση και την ανάπτυξη λογισμικού, συμπεριλαμβανομένων της  ολοκλήρωσης του προσανατολισμού σε αντικείμενα-στόχους, των συστημάτων βάσης γνώσεων, των διεπαφών  γραφικών των χρηστών, καθώς και των κατανεμημένων Η/Υ. Απαιτείται επίσης η ολοκλήρωση με λοιπές  τεχνολογίες τηλεδιασκέψεων, χωρικών συστημάτων πληροφοριών, όπως τα γεωγραφικά συστήματα  πληροφοριών, και κινητών τεχνολογιών. Για το σκοπό αυτό, απαιτείται στενή σχέση με τις εργασίες που  εκετελούνται σε άλλα μέρη του προγράμματος ΤΠ επί μεθόδων και εργαλείων, καθώς και επί συστημάτων  γνώσεων 7 θα εκτελεστούν επίσης οι κατάλληλες εργασίες για πρότυπα. Η έρευνα στον τομέα της συλλογικής εργασίας με στήριξη υπολογιστών (CSCW) στοχεύει στην εφαρμογή ΤΠ  για τη βελτίωση της διαπροσωπικής διασύνδεσης και συνεργασίας στο εσωτερικό της επιχείρησης. Οι  εφαρμογές της CSCW στηρίζουν τους χρήστες που συνεργάζονται, ταυτόχρονα ή επάλληλα, σε έργα εντός  κατανεμημένου περιβάλλοντος και σε ετερογενή συστήματα υλικού και λογισμικού. Η Ε  &  ΤΑ καλύπτει  εργαλεία, πρότυπα και βιβλιοθήκες αντικειμένων για τη δημιουργία και κατά παραγγελία κατασκευή  εφαρμογών CSCW, λαμβάνοντας υπόψη την κινητικότητα των χρήστων, ευέλικτες μορφές εργασίας, καθώς  και τη χρήση υφισταμένων συστημάτων πληροφοριών. Τα ειδικά ερευνητικά πεδία περιλαμβάνουν τη  συνεργασία κατά τη συγγραφή, τη στήριξη ομαδικών αποφάσεων, τις ηλεκτρονικές συνεδριάσεις, καθώς  και την κοινή καταμερισμένη εργασία. Στον τομέα της διαχείρισης εγγράφων, θα αναληφθεί σειρά ερευνητικών δραστηριοτήτων. Οι εργασίες για  τη δημιουργία εγγράφων θα ασχοληθούν με τη δημιουργία εγγράφων πολυμέσων με συλλογικό και  καταμερισμένο τρόπο, με χρήση ανόμοιων εργαλείων και συστημάτων, με ένταξη υφισταμένων εγγράφων,  συμπεριλαμβανομένης της μετατροπής παλαιών εγγράφων επί χάρτου σε ηλεκτρονική μορφή, και με τη  συγκρότηση σύνθετων εγγράφων. Ορισμένες πτυχές των τεχνικών ανάπτυξης λογισμικού είναι σημαντικές  για τον έλεγχο των εκδόσεων, τη διαχείριση της λογικής συνάφειας και τη σύνδρομη  συντήρηση-μηχανολογία. Στις εργασίες θα περιληφθούν επίσης η ευέλικτη και έγκαιρη παραγωγή και  εκτύπωση εγγράφων, καθώς και η σχέση μεταξύ εγγράφων και μηχανισμών διανομής όπως οι υπηρεσίες  ηλεκτρονικού ταχυδρομείου και τηλεομοιοτυπίας. Θα αναπτυχθούν νέες, πλέον εύχρηστες μορφές  πρόσβασης στον τομέα της αποθήκευσης και ανάκτησης εγγράφων, παράλληλα με νέους τρόπους οργάνωσης  της αποθήκευσης, της αρχειοθέτησης και της συσσώρευσης εγγράφων, καθώς και τεχνικές για την  ανάκτηση τμημάτων εγγράφων, όπως εικονογραφήσεων, αποσπασμάτων, υποπαραγράφων και σημειώσεων. Θα πραγματοποιηθεί ένας ευλόγως περιορισμένος αριθμός προτύπων πειραμάτων, από κοινού με  δραστηριότητες στο πεδίο της βέλτιστης πρακτικής και των διεθνικών ευρωπαϊκών επιχειρήσεων. Οι  εργασίες θα στοχεύουν στην επιτάχυνση της εκμάθησης των βέλτιστων μορφών ολοκλήρωσης των διαφόρων  τεχνολογιών στις επιχειρηματικές διαδικασίες. Προβλέπεται η εκμάθηση, τόσο από πλευράς χρήστων όσο  και από πλευράς φορέων παροχής τεχνολογίας, με προεξάρχοντα το ρόλο των χρήστων. Θα διερευνηθούν  μέθοδοι ελαχιστοποίησης του αντιληπτού κινδύνου των χρήστων κατά την υιοθέτηση και εφαρμογή των  νέων τεχνολογιών. Στοχοθετημένη δέσμη Ολοκλήρωση στη μεταποίηση Για μια οικονομία με υψηλούς μισθούς, η απασχόληση στον παραγωγικό τομέα βασίζεται στην ταχεία  μετατόπιση προς κατεύθυνση προϊόντων τεχνολογίας με υψηλό μηχανολογικό περιεχόμενο ή προστιθέμενη  αξία, καθώς και στην ικανότητα των κατασκευαστών για βέλτιστη λειτουργία σε ένα δυναμικά  μεταβαλλόμενο παγκόσμιο δίκτυο επιχειρησιακών εταίρων, προμηθευτών, πελατών και ερευνητών. Η εις  βάθος αναδιάρθρωση που λαμβάνει χώρα σε ολόκληρη τη βιομηχανία δημιουργεί το κλίμα και τις  ευκαιρίες για τη μεταβολή αυτή. Νέα κατασκευαστικά υποδείγματα εμφανίζονται για τη στήριξη μιας  ομαλότερης και περισσότερο ευέλικτης προσέγγισης: οι συλλογικές αλυσίδες εφοδιασμού, οι νοήμονες  μεταποιητικές διαδικασίες, η συλλογική εργασία και η πλήρως ποιοτική διαχείριση (Total Quality  Management), επιβάλλουν όλες τη διαθεσιμότητα προηγμένων ΤΠ και επικοινωνιών. Οι προηγούμενες εργασίες βασίστηκαν στην αντίληψη της ολοκλήρωσης των παραδοσιακών λειτουργιών  μηχανολογίας. Αυτές οι «ολοκληρωμένες σε υπολογιστή» τεχνολογίες της δεκαετίας του '80 έχουν  ωριμάσει τώρα επαρκώς, ώστε να είναι δυνατή η κατάντη εκμετάλλευσή τους σε βιομηχανικό περιβάλλον.  Εμφανίζεται τώρα ένα νέο ήθος εργασίας που διαπερνά όλες τις επιχειρησιακές διεργασίες,  συμπεριλαμβανομένης της μεταποίησης και μηχανολογίας 7 προς τούτο απαιτούνται προηγμένη τεχνολογία  πληροφοριών και επικοινωνίας (ΤΠΕ) και καθορίζονται, αντίστοιχα, νέες ανάντη αναπτύξεις ΤΠΕ. Οι  προηγμένες αναπτύξεις ΤΠΕ πρέπει να επηρεαστούν κατά τη σύλληψη και έναρξή τους, ώστε να προσφέρουν  καλές υπηρεσίες στην ευρωπαϊκή βιομηχανική ανταγωνιστικότητα και την ποιότητα ζωής του βιομηχανικού  εργάτη. Ο στόχος των δραστηριοτήτων στον τομέα αυτό είναι να δράσουν, μέσω της ανάπτυξης προηγμένων  τεχνολογιών πληροφοριών, ως καταλύτης για τις μεταβολές αυτές και, σε συντονισμό με το πρόγραμμα  για τις βιομηχανικές τεχνολογίες και τις τεχνολογίες, να συμβάλουν στην αύξηση της  ανταγωνιστικότητας στις βιομηχανίες μεταποίησης, μηχανολογίας και διεργασιών μέσω βελτίωσης της  ποιότητας των προϊόντων, του κόστους και του χρόνου έως τη διάθεση στην αγορά, ανταποκρινόμενες  ταυτόχρονα στις περιβαλλοντικές προκλήσεις του 21ου αιώνα. Οι βασικές τεχνολογίες γενικής χρήσεως στο πεδίο των ΤΠΕ αναπτύσσονται ανεξάρτητα με υψηλές  ταχύτητες και η ανάληψη και ένταξή τους θα εξαρτηθεί από την ταχύτητα με την οποία μπορούν να  ολοκληρωθούν μέσα σε ένα επιχειρησιακό περιβάλλον. Η αρχιτεκτονική μελλοντικών συστημάτων πρέπει να  υφίσταται συνεχή ανασχεδιασμό, με σκοπό να καταστήσει δυνατό στους χρήστες να δρέψουν τα οφέλη  προηγμένων αναπτύξεων ΤΠΕ, ενώ πρέπει ταυτόχρονα να καθοριστούν διαδρομές μετάβασης με σκοπό την  προστασία των επενδύσεων που έχουν πραγματοποιηθεί έως τώρα. Οι εργασίες θα βασιστούν και θα  ολοκληρώσουν βασικές τεχνολογίες στη μηχανολογία λογισμικού, τα ανοικτά συστήματα, το σχεδιασμό με  τη βοήθεια υπολογιστών, την κατάρτιση μοντέλων για δεδομένα και το σχεδιασμό βάσεων δεδομένων, τη  διαχείριση ποιότητας λογισμικού, τη μικροηλεκτρονική, τα μικροσυστήματα και, επιλεκτικά, τη  μηχατρονική. Η υλοποίηση επιχειρηματικών στρατηγικών που βασίζονται σε νέα υποδείγματα κατασκευής απαιτεί, για  μεμονωμένες εταιρείες, επαναδιατύπωση των δομικών μονάδων που χρησιμοποιύνται για την ανάπτυξη  συστημάτων στήριξης ΤΠ για τη μεταποιητική βιομηχανία και τη βιομηχανία διεργασιών. Θα  υποστηριχθούν διατομεακές και πολυεπιστημονικές πρωτοβουλίες, ώστε να επιληφθούν προβλημάτων  γενικού χαρακτήρα, λαμβάνοντας ταυτόχρονα υπόψη τις ειδικές βιομηχανικές απαιτήσεις και την  ποιότητα ζωής. Οι πρωτοβουλίες αυτές θα επιφέρουν οφέλη σε όλη την έκταση του βιομηχανικού  φάσματος. Οι εργασίες θα συγκεντρωθούν στην εξεύρεση νέων λύσεων ΤΠΕ σε τρεις τεχνικές περιοχές με τη στήριξη  προκανονιστικών και συνεργατικών δραστηριοτήτων. Οι εργασίες στο πλαίσιο της ολοκλήρωσης επιχειρήσεων θα συγκεντρωθούν στην παροχή μεθόδων και  εργαλείων για την υποστήριξη της μελέτης και του σχεδιασμού συστημάτων δομοστοιχείων για τα  συστήματα ΤΠΕ που υποστηρίζουν τις μεταποιητικές και τις παραγωγικές επιχειρήσεις. Αυτές οι  προηγμένες τεχνολογίες πληροφοριών θα υποστηρίξουν επίσης το σχεδιασμό και την εφαρμογή  ολοκληρωμένων συστημάτων ποιοτικής διαχείρισης. Θα ενθαρρυνθεί η καταβολή προσπαθειών εκ μέρους  χρήστων και πωλητών για την επίτευξη συναίνεσης ως προς τις απαιτήσεις και λειτουργικές  προδιαγραφές για τα συστατικά μέρη των συστημάτων αυτών και θα υποστηριχθούν προηγμένες εφαρμογές  που στοχεύουν στον έλεγχο της καταλληλότητας, την αξιολόγηση της ποιότητας και τη δοκιμή των  αποτελεσμάτων. Οι εργασίες στο πεδίο της κατάρτισης μοντέλων για ολοκληρωμένα δεδομένα παραγωγής θα συγκεντρωθούν  στη μορφοποίηση και τυποποίηση των δομών δεδομένων που χρησιμοποιούνται για την περιγραφή των  προϊόντων και των συστατικών μερών τους, επεκτείνοντας έτσι τη λειτουργικότητα των συστημάτων για  την κατάρτιση μοντέλων δεδομένων παραγωγής σε υψηλότερο σημασιολογικό επίπεδο, περιλαμβανομένης της  παρουσίασης και διάδοσης γνώσεων. Πρέπει να καθοριστούν και να εφαρμοστούν διεπαφές πληροφοριών για την εξασφάλιση ποιοτικών  προτύπων. Τούτο θα επιτρέψει την υποστήριξη, από κοινή βάση, των λειτουργιών συντήρησης για  ολόκληρη τη διάρκεια ζωής προϊόντων και διεργασιών. Τόσο η παραγωγικότητα των συστημάτων μεταποίησης και παραγωγής όσο και η ικανότητά τους για ασφαλή  λειτουργία χωρίς κινδύνους για την ανθρώπινη ζωή ή το περιβάλλον εξαρτώνται από την ποιότητα των  συστημάτων ελέγχου τους. Οι εργασίες σε θέματα νοήμονος ελέγχου θα συγκεντρωθούν στην ανάπτυξη και  ολοκλήρωση κατανεμημένων ιεραρχικών συστημάτων ελέγχου, αρχίζοντας από το επίπεδο αισθητήρων και  ενεργητών, συνεχίζοντας με τον έλεγχο της παραγωγικής διαδικασίας και διαλαμβάνοντας, σε υψηλότερο  επίπεδο, ζητήματα ροής εμπορευμάτων και εντολών μέσα σε ολόκληρα εργοστάσια ή μονάδες, καθώς επίσης  και σε όλη την έκταση της αλυσίδας του λογιστικού-οργανωτικού εφοδιασμού. Ο ρυθμός αφομοίωσης της τεχνολογίας που εκτίθεται στους τρεις παραπάνω τομείς εξαρτάται σε μεγάλο  βαθμό από την ταχύτητα επίτευξης συμφωνίας σχετικά με πρότυπα για τη χρήση των νεοεμφανιζομένων  τεχνολογιών. Η εναρμόνιση των συστημάτων ποιοτικής διαχείρισης είναι απαραίτητη για τη συγκρίσιμη  αξιολόγηση των βιομηχανιών προμήθειας στην Ευρώπη. Θα ληφθούν μέτρα για καταστήσουν δυνατό τον  πειραματισμό με νοεμφανιζόμενα πρότυπα, ενώ θα αποκατασταθεί στενή σχέση μεταξύ χρήστων και πωλητών  για την επιτάχυνση αυτής της διαδικασίας. Θα ληφθούν μέτρα για τη στήριξη της διάδοσης των  βέλτιστων πρακτικών σε όλες τις περιοχές της Κοινότητας, με σκοπό στήριξη των ευρωπαϊκών  επιχειρήσεων που συνεργάζονται και συναγωνίζονται διεθνώς. Θα επιτευχθεί, αναλόγως, κατάλληλος  συντονισμός και συνεργασία με κράτη μέλη και διεθνείς προωτοβουλίες.  ΠΑΡΑΡΤΗΜΑ II ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ >ΘΕΣΗ ΠΗΝΑΚΑ> ΠΑΡΑΡΤΗΜΑ III ΣΥΓΚΕΚΡΙΜΕΝΟΙ ΚΑΝΟΝΕΣ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ Το πρόγραμμα θα  εκτελεσθεί μέσω έμμεσης δράσης, στην οποία η Κοινότητα έχει χρηματοδοτική συνεισφορά στις  δραστηριότητες ΕΤΑ που διενεργούνται από τρίτους ή από ινστιτούτα του ΚΚΕρ σε σύμπραξη με τρίτους: 1. Δράσεις επιμερισμένης δαπάνης των ακόλουθων τύπων: α) Έργα ΕΤΑ που εκτελούνται από επιχειρήσεις, ερευνητικά κέντρα και πανεπιστήμια,  συμπεριλαμβανομένης, κατά περίπτωση, της βασικής έρευνας της σχετιζόμενης με τη βιομηχανία Κατά κανόνα, στα έργα θα πρέπει να συμμετέχουν τουλάχιστον δύο ανεξάρτητες βιομηχανικές  επιχειρήσεις από δύο διαφορετικά κράτη μέλη. Η κοινοτική χρηματοδότηση κανονικά δεν θα υπερβαίνει το 50 % του κόστους του έργου, με προοδευτική  διαφοροποίηση προς τα κάτω, ανάλογα με το κατά πόσον το έργο πλησιάζει στο στάδιο της  εμπορευσιμότητας. Για τα πανεπιστήμια και άλλα παρόμοια ιδρύματα που δεν τηρούν αναλυτικά λογιστικά  βιβλία, οι δαπάνες θα αποδίδονται με βάση το 100 % του πρόσθετου κόστους. β) Τεχνολογική παρότρυνση για την ενθάρρυνση και τη διευκόλυνση της συμμετοχής των ΜΜΕ σε  δραστηριότητες ΕΤΑ i) μέσω της χορήγησης πριμοδοτήσεων για τη διενέργεια της διερευνητικής φάσης δραστηριότητας  συνεργασίας ΕΤΑ, συμπεριλαμβανομένης της αναζήτησης εταίρων, για περίοδο έως και δώδεκα μηνών. Η  πριμοδότησην θα χορηγείται έπειτα από την επιλογή προσχεδίου πρότασης, το οποίο θα υποβάλλεται  κανονικά από τουλάχιστον δύο ανεξάρτητες ΜΜΕ από δύο διαφορετικά κράτη μέλη. Η πριμοδότηση θα  καλύπτει έως και το 75 % του κόστους της διερευνητικής φάσης, χωρίς πάντως να υπερβαίνει τα 45 000  Ecu ή τα 22 500 Ecu στην εξαιρετική περίπτωση μιας και μόνο ΜΜΕ, και ii) μέσω της υποστήριξης σχεδίων συλλογικής έρευνας, στα οποία ΜΜΕ που έχουν παρόμοια τεχνικά  προβλήματα αλλά δεν διαθέτουν κατάλληλες δικές τους ερευνητικές εγκαταστάσεις, αναθέτουν σε άλλες  νομικές οντότητες να διενεργήσουν ΕΤΑ για λογαριασμό τους. Η κοινοτική χρηματοδότηση για σχέδια  συλλογικής έρευνας, στα οποία συμμετέχουν τουλάχιστον τέσσερις ανεξάρτητες ΜΜΕ από δύο τουλάχιστον  διαφορετικά κράτη μέλη θα καλύπτει κανονικά το 50 % της δαπάνης της έρευνας. Έπειτα από αρχική πρόσκληση, και στις δύο περιπτώσεις, προτάσεις μπορούν να υποβάλλονται ανά πάσα  στιγμή κατά την περίοδο εφαρμογής του προγράμματος εργασίας. Οι εν λόγω δραστηριότητες θα συμπληρώνονται με ειδικά προπαρασκευαστικά, συνοδευτικά και  υποστηρικτικά μέτρα. 2. Μέτρα κατάλληλα για το παρόν ειδικό πρόγραμμα: - μέτρα για την υποστήριξη της τυποποίησης και μέτρα που αποσκοπούν στην καθιέρωση πρωτοκόλλων  χρήσης τα οποία συμβάλλουν γενικά στους στόχους του προγράμματος. Η κοινοτική συνεισφορά μπορεί να καλύψει έως και το 100 % του κόστους των μέτρων αυτών. 3. Προπαρασκευαστικά συνοδευτικά και υποστηρικτικά μέτρα, όπως: - μελέτες για τη στήριξη του παρόντος προγράμματος και την προπαρασκευή μελλοντικών  δραστηριοτήτων, - υποστήριξη των ανταλλαγών πληροφοριών, διασκέψεων, σεμιναρίων, «εργαστηρίων» ή άλλων συνεδριάσεων  επιστημονικής ή τεχνικής φύσης, συμπεριλαμβανομένων των συνεδριάσεων διακλαδικού ή  πολυεπιστημονικού συντονισμού, - χρήση εξωτερικής εμπειρογνωμοσύνης, συμπεριλαμβανομένης της πρόσβασης σε βάσεις επιστημονικών  δεδομένων, - επιστημονικές δημοσιεύσεις και δραστηριότητες για τη διάδοση, την προώθηση και την εκμετάλλευση  των αποτελεσμάτων, σε συντονισμό με τις δραστηριότητες που εκετελούνται δυνάμει της τρίτης δράσης 7  οι παράγοντες που θα μπορούσαν να ενθαρρύνουν τη χρήση των αποτελεσμάτων θα λαμβάνονται υπόψη από  την έναρξη και καθ' όλη τη διάρκεια των έργων ΕΤΑ, οι εταίροι των οποίων θα αποτελούν βασικό δίκτυο  για τη διάδοση και εκμετάλλευση των αποτελεσμάτων, - ανάλυση των ενδεχόμενων κοινωνικο-οικονομικών συνεπειών και των τυχόν τεχνολογικών κινδύνων που  συνδέονται με το πρόγραμμα, η οποία θα συμβάλει επίσης στο πρόγραμμα «Στοχοθετημένη  κοινωνικο-οικονομική έρευνα», - εκπαιδευτικές δράσεις σχετικές με την έρευνα που καλύπτει το παρόν πρόγραμμα, με σκοπό την  προώθηση της μεταφοράς τεχνολογίας και τη βελτίωση των επαγγελματικών ικανοτήτων, - ανεξάρτητη αξιολόγηση της διαχείρισης και εκτέλεσης του προγράμματος και της εφαρμογής των  δραστηριοτήτων, - αξιολόγηση του περιβαλλοντικού αντίκτυπου των δραστηριοτήτων του προγράμματος, - προπαρασκευαστικές μελέτες και δοκιμαστικές δραστηριότητες για τη μελέτη της αμφίδρομης σχέσης  μεταξύ των πολιτών-χρήστων και της πληροφοριακής υποδομής και για τον πειραματισμό με νέους τρόπους  χρήσης των τεχνολογιών των πληροφοριών (σε στενή συνεργασία με τα προγράμματα για τις προηγμένες  τεχνολογίες και υπηρεσίες επικοινωνιών και την κοινού ενδιαφέροντος εφαρμογή της τηλεματικής, καθώς  και με το πρόγραμμα στοχοθετημένης κοινωνικο-οικονομικής έρευνας), - μέτρα για την υποστήριξη της λειτουργίας των δικτύων για μεγαλύτερη συνειδητοποίηση και για την  παροχή αποκεντρωμένης βοήθειας στις ΜΜΕ, σε συντονισμό με τη δραστηριότητα λογιστικού ελέγχου ΕΤΑ  EUROMANAGEMENT. Η κοινοτική χρηματοδότηση μπορεί να καλύψει έως και το 100 % του κόστους αυτών των μέτρων.4. Συντονισμένες δράσεις, οι οποίες συνίστανται στο συντονισμό, ιδίως μέσω «δικτύων συνεννόησης»,  σχεδίων ΕΤΑ του προγράμματος και σχεδίων που χρηματοδοτούνται ήδη από δημόσιες αρχές ή ιδιωτικούς  οργανισμούς. Οι συντονισμένες δράσεις μπορούν επίσης να χρησιμεύσουν ως ο απαραίτητος συντονισμός  για τη λειτουργία των ομάδων κοινού ενδιαφέροντος (δίκτυα αριστείας) οι οποίες, μέσω σχεδίων ΕΤΑ  επιμερισμένης δαπάνης [βλέπε παράγραφο 1 στοιχείο α)], συγκεντρώνουν, γύρω από τον ίδιο τεχνολογικό  ή βιομηχανικό στόχο, κατασκευαστές, παρόχους υπηρεσιών, χρήστες, πανεπιστήμια και ερευνητικά  κέντρα. Η κοινοτική χρηματοδότηση μπορεί να καλύψει έως και το 100 % του κόστους του συντονισμού.